Herriak - Idiazabal\nIdiazabalgo Txomenane parke botanikoa\nGazta eder hau..., barkatu, landa eremuko herri eder hau, Aizkorri-ko mendizerraren magalean aurkitzen da, Donostia-San Sebastián hiritik 32 minutura. Artzai gaztari jatorrizko deitura emateko garaian, bertako artzai gaztak izan duen fama dela eta, “Idiazabal” izena jarri zitzaion. Ardi latxaren esne gordinez egindako gazta dugu berau, Euskadi eta Nafarroko ohizkoa den ardi mota eta Goierriko larreetan maiz ikus dezakeguna.\nIdiazabalen, betidanik, artzantzak garrantzi handia izan duenez ekonomia eta gizarte mailan, bere omenez, artzaiari eskainitako estatua dugu San Migel enparantzan eta Gaztaren Dastaketa eta Interpretazio Zentroa. Zentro honetan, gaztaren ekoizpenari buruzko gauzak ikasteaz gain, gazta dastatu ahal izango dugu, baita gaztandegi bat ezagutu ere.\nIdiazabalen, jauntxo dirudunek eraikitako jauregiak aipagarriak dira, baita indianoek XX. mende hasieran eraikitako palazioak ere. Horiez gain, San Migel parrokiko portada Euskadin dagoen portada erromaniko-gotikorik onenetakoa dugu.\nIdiazabalgo artzaia bere ardiekin\nIdiazabalgo elizako atari protogotikoaren detailea


«Mugikortasun segururako hezkuntza» mintegi teknikoa\nZirkulazioko istripuen kopuruak gorakada izan du 2015ean aurreko urteen aldean; horregatik, Mutualiak eta Eusko Jaurlaritzako Trafiko Zuzendaritzak «Mugikortasun segururako hezkuntza» deituriko mintegi teknikoa proposatu dute urrirako.\nLaneko bide-arriskuen prebentzioa sustatzeko mintegia, in-itinere eta misioan gertatzen diren istripuak murrizteko metodologia modura.\nHorrelako istripuen zergati nagusietako bat pertsona bera eta haren sentsibilizazio-maila da (hutsegiteak, abiadura, mugikorrak, eta abar).\nMintegiaren helburua enpresa bakoitzeko hezitzaileak prestatzea da, gidarien artean ahalik eta sentsibilizazio eta hedapenik handiena egiten saiatzeko.\nParte hartu dutenek, urriaren 13an, giro dinamiko eta parte-hartzailean aukera izan dute istripuen kausalitatea, tresnak, ariketak, dauden arriskuei buruzko gogoetak zein joan-etorrietan hartzen diren arriskuak bertatik bertara esperimentatzeko, besteak beste.\nMutualiako instalazioetan egin beharreko aurrez aurreko 2 saioetan lehena izan da. Eta hurrengo saioa azaroaren 3an egingo da. Mintegia osatzeko, halaber, fase birtual bat ere izan da (bideoak, foroak….), non hainbat enpresatako parte-hartzaileek azaldutako guztia aintzat hartu duten.


Zahar-etxeetako datuak emateko eskatu diote Bizkaiko Batzar Nagusiek Aldundiari\nElkarrekin Podemosek aurkeztutako proposamena aho batez onartu dute, eta koronabirusarekin kutsatutako zein hildako adinekoi buruzko datuak gaurkotuta emateko eskatu diote Aldundiari.\nZahar-etxe bat. Argazkia: EFE\n19 hildako EAEn eta 16 Nafarroan azken orduetan COVID-19aren ondorioz\nBizkaiak adinekoei egoitzetan bisita mugatuak egiteko aukera ematen du\nEgoitzak "lehentasuna" direla dio Rementeriak\nBizkaiko zahar-etxeetan koronabirusarekin kutsatutako eta hildako adinekoei buruzko datuak gaurkotuta emateko eskatu diote Bizkaiko Batzar Nagusiek Aldundiari, aho batez onartu duten ekimen baten bitartez.\nZehazki, "COVID-19 gaitzak zahar-etxeetan duen eraginari buruzko datuak" argitara emateko eskatu du Elkarrekin Podemosek apirilaren 7an erregistratutako proposamen horren bitartez, "ez soilik Osasun Ministerioari ematen ari zaizkionak", Hector Fernandez koalizio moreko batzarkideak azaldu duenez.\nBere iritziz, "pandemia hasi zenetik, zahar-etxeetan izandako kasuei eta, batez ere, heriotzei buruzko informazio falta herritarren kexa orokorra da Bizkaian". Beste lurralde batzuek, Arabak, Gipuzkoak eta Nafarroak, adibidez, informazio hori publiko egiteko "ahaleginak" egin dituzte, baina "Unai Rementeriak datuak hilean behin ematen jarraitu nahi izan du".\n"Elkarrekin Podemosek, oposizioko alderdiek eta elkarteek" salatu duten jokabidea da, baina Bizkaian "krisiaren aurreko protokoloarekin jarraitu da", adierazi du Fernandezek. Horregatik, ekimen horrekin, "egoera aldatu" egingo dela ziurtatu du.\nBatzarkideak eskerrak eman dizkie taldeei, "eskaera horren arrazoia" ulertu dutelako, eta pozik agertu da "informazioa argitaratuko delako". "Ez dugu uste inork datuen erabilera arrarorik egingo duenik. Harritzekoa da krisiaren aurreko informazio-protokolo berarekin jarraitzea", azpimarratu du Fernandezek.\nKontuan izan osasun agintariek koronabirusaren aurrean eman dituzten aholkuak. Kontuan izan osasun agintariek koronabirusaren aurrean eman dituzten aholkuak. Albiste faltsuak zabaldu arren, agintariek emandakoei bakarrik egin kasu. Gaitzaren sintomarik baduzu, EAEn bizi bazara, ohiko zure osasun-zentrora deitu. Era berean, zalantzarik izatekotan, Osasun Batzordearen telefonoa duzu eskuragarri: 900 20 30 50. Nafarroan bizi bazara, Osasun Batzordearen telefonora dei dezakezu: 948 290 290. Gogoratu, COVID-19 gaitza ez hedatzeko modurik eraginkorrena eskuak sarri garbitzea dela; ahoa estaltzeko maskarak gomendagarriak dira sintomak badituzu edo adineko pertsonekin edo immunodeprimituekin harremanetan bazaude, eta/edo garraio publikoa erabiltzen baduzu. Dena dela, horien erabilera ez da derrigorrezkoa.


AMPO Balbulak Archives - Orrialdea 2 7-(e)tik - Ampo\nBalio teknologiko altuko boladun balbula ugari hornitu berri ditu AMPO POYAM VALVES-ek Txinako Tianjin probintzian kokatzen den eta polikarbonatoa ekoizten duen planta baterako. Sinopec Sabic Tianjin Petrochemical Co. Ltd (SSTPC) joint venture-ak AMPOrengan jarri du konfidantza planta berri honetarako boladun balbula ugari diseinatu eta ekoizteko. Balbula hauetako batzuk kooperatibak garatu eta patentaturiko AMPO RCM (Remote … Continued\nTitaniozko 80 balbula baino gehiago hornitu ditu AMPO POYAM VALVES-ek White Rose offshore plataformaren zabalkunde proiekturako. Offshore plataforma hau Husky Energy bezero kanadarrak operatzen du egun eta WHP bezala ezagutzen den instalazio hau itsas zabalean dago kokatuta, Kanadako kostako ekialdean eta SeaRose FPSO plataformatik 7 kilometro mendebalderuntz aurki daiteke. Eremu honetan gas eta petrolio erreserbak … Continued\nCheniere eta Bechtel bezeroek beste behin ere AMPO-ko balbuletako dibisioan jarri dute konfiantza, 36” eta 800 lbs bitarteko balbula kriogenikoak diseinatu eta ekoizteko. Likidoturiko gas naturala esportatzen duen eta Luisianan kokatzen den (AEB) Sabine Pass LNG plantako hirugarren karga-kai berrian instalatuko dira balbula guzti hauek. Karga kai berri honek, urtean 180 LNG kargamentu gehigarri esportatzea … Continued\nOffshore eta subsea merkatuetarako AMPOk diseinatu eta produzitzen dituen balbulek, API 6A, API 17D eta API 6DSS ziurtagiriak dituzte iada. Exigentzia maila altuko ziurtagiri hauek API Institutuak (American Petroleum Institute) luzatu ohi ditu. Munduko upstream operadore nagusienek iada AMPO POYAM VALVESengan erabateko konfidantza dute offshore eta subsea industrietarako soluzioak garatzeko, kooperatibaren hainbat balbula iada euren … Continued\nAMPO POYAM VALVES-ek inbertsio garrantzitsu bat burutu du oxigeno zerbitzupean operatzen duten balbulak produzitzeko “sala zuri” berri baten inplantazioan. Sala zuri hau Idiazabalgo planta nagusian instalatuko da eta aste gutxi batzuen buruan martxan egotea aurreikusten da. Gauzak honela, oxigeno zerbitzurako balbulen ekoizpen prozesua garbiketa maila optimo batekin garatzea bermatuko du AMPOk, su-hartzeko arriskuak erabat ekidinez. … Continued\nAMPO POYAM VALVES-ek 30’’ eta 1500 lbs-ko balio teknologiko altuko erretentzioko balbula bat diseinatu eta fabrikatu du Marjan offshore gunean kokaturik dagoen gasa eta petrolioa banatzeko planta (GOSP-3) baterako, zein SAUDI ARAMCO-ren jabetzapekoa den. Offshore gune hau 1970.urtean jarri zen martxan eta egun Arabiar Golkoan kokaturik dagoen petrolio eta gas ustiategi handi eta historikoena da. … Continued\nAMPO POYAM VALVES-ek 20’’ eta 600 lbs-ko balio erantsi altuko konporta balbulak BP WHITING birfindegiari hornitzeko kontratua lortu berri du Indianan, Estatu Batuetan. Balbula hauek BP-ren eskutik diseinatu ziren 2008an, euren “Ultraformer” prozesuei irtenbide bat emateko helburuarekin. Zerbitzu honetan hidrogenoa atmosferarekin harremanetan jarriz gero, errekuntza-potentzial handia sortzen denez, ihesen kontrola kritikoa izaten da. Hau dela … Continued\nAMPOk merkatuko tximeleta balbula kriogenikorik berritzaileena eta fidagarriena eskaintzen du egun. Gure balbularen abantailak ezagutu nahi al dituzu? Ikus ezazu gure tximeleta balbula kriogenikoari buruzko bideo berria!\n900 ANGELU BALBULA INDIAKO NALCO ALUMINIO BIRFINDEGIRAKO\nAMPO POYAM VALVESek zerbitzu zorrotzerako 900 angelu balbula hornituko dizkio NALCO-ri (National Aluminium Company Limited) 2020.urtean. Indiako bauxita, alumina eta aluminiozko konplexu energetikorik handienetako bat da egun NALCO eta “High Rate Tailing Thickener (HRT)” deritzon unitatea berritzeko proiektu bat jarri berri du martxan, non lohi zerbitzurako balbula berriak instalatuko diren. Unitate hau oso garrantzitsua da … Continued\nBeste behin, Saudi Arabiako petrolio eta gas konpainia nagusiena den Saudi Aramco enpresak, eta Tekfen Instaat ingeniaritza turkiarrak, AMPO POYAM VALVESengan jarri dute konfidantza 250 balbula osagarri diseinatu eta fabrikatzeko. Honako hauek zerbitzu azidorako izango dira eta Haradh & Hawiyah programarako ekoiztuko dira. Eskari berri honekin, 700 dira AMPOk diseinatu eta fabrikatutako balbulak, zeintzuk Saudi … Continued


3, 2, 1… ba! – Hernaniko Arraun Elkartea\nOrain arte egindako lana erakusteko gogoz daude Maialen traineruko kideak. Laugarren urtez jarraian uretaratuko dugu Hernaniko emakumeen trainerua, eta taldean aldaketa asko egon diren arren, ilusioak bere horretan jarraitzen du. Iaz bezala, Xabier Zabala loiolatarra ari da entrenatzaile lanetan, eta ahalik eta udarik txukunena egitea da guztien nahia.\nAsteburu honetan bertan ekingo dio lehiari traineruak, Euskotren Ligarako sailkatze estropadekin: larunbatean, 18:00etan, Sestaon; eta igandean, 11:45ean, Zierbenan (Bi jardunaldiak zuzenean emango dituzte ETB1 telebista katean). Horrela bada, asteburuko lehiek erabakiko dute traineru berdearen udako egutegia. Izan ere, lehenengo lau ontzi azkarrenek lortuko dute Euskotren Ligarako txartela, eta gainontzekoek ETE liga jokatuko dute (Emakumeen Traineru Elkartearen liga). Txapelketak eta Kontxako Bandera izango dira denboraldiko gainontzeko estropadak.\nHernaniarrei deia egiten diegu kamiseta eta zapi berdeak jantzita joan daitezen Bizkaiko estropadetara, euren indar eta animoak ematera gure ontziari (aurten ere salgai dugu klubeko materiala Joxemari tabernan).\nOndorengo loturan ikus ditzakezue aurtengo taldekideak: 2018ko taldea.\n2017-2018 denboraldia, Maialen, trainerua


Berriak - Mintzoak - Ipar Euskal Herriko ahozko memoriaren ataria\n2018-07-27 ¦ "Eleketa" programa\nEuskal kultur erakundeak Iparraldeko hainbat dantzari eta eragileren lekukotasunak bildu ditu 2012 eta 2017 artean, Pirinio Atlantikoetako Departamenduarekin daraman "Eleketa" programaren karietara. Egindako grabaketak xeheki zerrendatzen dituen datubasea sareratu dugu, bi hizkuntzatan. Lekukotasun batzuen zatiak ikusteko parada ematen du ere.\n1968ko maiatzeko gertakariak euskaldun batzuen oroitzapenetan\n2018-05-11 ¦ "Eleketa" programa\nDuela 50 urteko manifestaldiak, grebak eta mugimenduak ekarri dizkigute gogora "Eleketa" programaren karietara Euskal kultur erakundeak bildu zonbeit lekukotasunek.\n"hEskuara Amikuzen" dokumentala\n2017-12-12 ¦ "Eleketa" programa\nDonapaleuko Zabalik elkarteak "hEskuara Amikuzen" dokumentala zabaldu du sarean. Baxenabarreko eskualde honetan hizkuntzak bi belaunalditan ezagutu duen hondamendiaren eta azken urteotan berriro indar berritzeko herritarrak egiten ari diren ahaleginaren lekuko da. Eleketa programako hainbat artxibo erabili dituzte horretarako.\nBadihardugu elkartearekin elkarlanean\n2017-03-09 ¦ "Ahotsak" bilketa, "Eleketa" programa\nEuskal kultur erakundeko eta Badihardugu elkarteko ordezkariek hitzarmena izenpetu zuten 2017ko otsailaren 17an. Honen bidez, Deba ibarreko euskara elkarteak www.ahotsak.eus webgunean bildurik dituen Ipar Euskal Herriko lekukotasunak katalogatu eta erabiltzeko aukera ematen dio EKE-ri. Trukean, EKE-ren jabegoan diren hainbat testigantza eskuratuko ditu Badiharduguk.\nDonibane Lohizune - Ziburuko itsas munduaren inguruko lekukotasunak aipagai Donostiako Untzi Museoko "Itsas memoria" aldizkarian\n2016-11-16 ¦ "Eleketa" programa\nEuskal kultur erakundeak itsas munduko 32 gizon-emazteren testigantzak bildu ditu Eleketa Ipar Euskal Herriko ahozko ondare bilketa programaren baitan. Gehienak Donibane Lohizune eta Ziburukoak dira, bainan ere Hendaia eta Getariakoak. Bilketa honetaz EKE-ko Maite Deliart-ek idatzi artikulu bat agertu da Donostiako Untzi Museoko "Itsas memoria" aldizkariaren 8. zenbakian.\nIpar Euskal Herriko ahozko artxiboen balorizazioa: 2008-2015 urteen artean egin lanak\n2016-11-08 ¦ Artxibo soinudunak\nIpar Euskal Herriko artxibo soinudunen balorapena badarama Euskal kultur erakundeak 2008az geroz, Pirinio Atlantikoetako departamenduaren obragintzapean, departamenduko artxiboen begiratze eta balorizazio programaren baitan. 2008-2015 urteen artean, 5 fondo landuak izan dira, orotara 1210 oren grabaketa.\n"Eleketa" bilketa programaren inguruko zonbeit datu\n2016-11-02 ¦ "Eleketa" programa\n2007an abiatu zuen Euskal kultur erakundeak Ipar Euskal Herriko ahozko memoria kolektiboaren bilketa, artxibaketa eta hedapena. 2009az geroz Pirinio Atlantikoetako departamenduko obragintzapean darama programa hori. 2007-2015 tartean 307 lekuko grabatuak izan dira. Eta bilketa aitzina doa.\n2016-10-14 ¦ Lehen mundu gerla (1914-1918), Artxibo soinudunak\n2015-2016 ikasturteko Gradu Bukaerako Lanarentzat, Aretxabaletako Ikus-entzun komunikazioko Elena Canas eta Ainara Menoyo ikasleek, Lehen Mundu gerla garaiko Alemaniako esparruetako euskal presoen grabaketak ikertu dituzte. Audio grabazioen historia eta testuingurua transmititu nahian, Maitia nun zira? izeneko bideo dokumentala sortu dute.


Lurraldeko bide-sarearen gaurkotzea eta bide-sustatzaile berriak - Bizkaiko Mendizale Federazioa\n« PR bide-en deshomologazio berria Abenduaren 17-an BMF-FVM Batzar Orokorra »\nLurraldeko bide-sarearen gaurkotzea eta bide-sustatzaile berriak\nHomologazio-egoera zuzenean dauden lurraldeko 25 bide-sareari, eta 2015ko uda eta azaroko hilabeteen bitartean egin berri den 29 bideen deshomologazioari, hauen sustatzaileen birhomologazirako interes falta dela eta duela hamarkada bat baino gehiagotatik burutu gabe zegoena- 59 bideen birhomologazio aktiboko fasean dauden egoera gehitzen zaio.\nArrigorriaga-ko (PR BI 15 eta 16), Zaldibar-eko (73a), Amorebieta-ko (74a), Alonsotegi-ko (100 eta 101a) eta Barakaldo-ko (210 eta 211a) udalak erlojuz kontra ari dira beraien bideen egokitze lanak amaitzen, aurrekontu-sorta, baliabide eta esleitutako eta abian diren alor lanekin.\nBestalde, bere funtzioak utzi zituzten 51 bideentzat sustatzaile berriak lortu dira. Ondoren aipatzen diren sustatzaile berriek 2016ko ekainaren 30eraino (araudiak ezarritako epeetan)luzapena izango dute birhomologazio-zereginak eta bideen egokitzapena burutu ahal izateko:\nPR-BI 1 eta 2a: Zeanuri-ko Udala (ADR Gorbeialdeako aurreko sustatzailea).\nPR-BI 9a: Areatza-ko Udala (lehen ADR Gorbeialdea).\nPR-BI 11a eta sahiesbideak: Zeberio-ko Udala (lehen ADR Gorbeialdea).\nPR-BI 42 eta 46a: Dima-ko Udala (lehen ADR Gorbeialdea).\nPR-BI 50 eta 52a: Otxandio-ko Udala (lehen ADR Gorbeialdea-rekin batera).\nPR-BI 70a: Ermua-ko eta Mallabia-ko Udalak (lehen Debegesa).\nPR-BI 21etik 28ra eta sahiesbideak: Markina-ko Udalarekin negoziazioetan (lehen Artibai Mendi Kluba).\nPR-BI 140tik 149ra, 141a izan ezik: Lea Artibai-ko mankomunitatea (lehen ADR Lea Artibai).\nPR-BI 160, 161, 163, 165, 167, 174, 176 eta 180: Urdaibai-ko Patronatua (lehen ADR Urremendi).


Ikastaroak berriro martxan jarri nahi ditu Pake leku elkarteak, urte eta erdi ondoren — Berbia\nIkastaroak berriro martxan jarri nahi ditu Pake leku elkarteak, urte eta erdi ondoren\nPintura ikasleek egindako hainbat lan\n16 ikastaro eta jardueretarako izen-ematea zabaldu du\nWikipedia ikastaro berria eskaintzea erabaki du Pake Leku elkarteak 2021-2022 ikasturterako. Bestelakoan, 2019ko martxora arte egin ziren ohiko jardueretan parte hartzeko aukera zabaldu da: areto dantzak eta dantza linean, bitxiak egiten ikastekoa, euskara eta ingles ikastaroak, informatika, orratz lanak, punto, solfeoa, yoga, antzerkia, marrazketa eta pintura, memoria tailerra, irakurketa taldea eta abesbatza. Parte hartzeko izen-ematea gaur zabaldu da, irailaren 24ra arte. Izena emateko orriak tabernan eskuratu daitezke eta, beteta, sarrerako postontzian sartu edo Kultura batzordeko kideren bati eman dakioke.\nIzen-ematearen arabera osatuko dira taldeak eta ekintza ezberdinak hasiko dira, urrian, beti ere, momentuko osasun egoerak hartarako aukera ematen badu.\nCovid-19ari aurre egiteko protokolo berezia landu dute Pake leku elkartean. Ikastaroetan parte hartuko duten lagunen kopurua eta autobabes neurriak zehaztu dira. Musukoak erabiltzea beharrezkoa izango da, distantziak gordeko dira eta amaieran ukitu edo erabilitako materiala garbitu egingo da, ohikoa denez.\nIaz ere egin zen ikastaroak abian jartzeko eskaintza, eta batzuk hasi ziren, baina udazkenean dena bertan behera utzi zen, pandemiaren olatuak Oñati bete-betean harrapatu zuenean. Aurten ere zuhurtziaz baina eskaintza zabaltzea erabaki du Pake Leku elkarteko zuzendaritzak.


Familien laguntza-sistema osoa berrikusteko premia – Guraso.eus\nFamilien laguntza-sistema osoa berrikusteko premia\nFamilia politiken gogoeta sakona eta aldaketa soziala dakarten ereduak mahai gainean jartzeko premia agerian da. Horrekin batera, kontziliazio parekide baten aldeko aldarria iristen zaigu.\nLaguntzak eskatu dituzten familien kopuruak gora egin du bai Euskal Autonomia Erkidegoan (EAE), bai Nafarroan, bai Ipar Euskal Herrian. Alabaina, Eusko Jaurlaritzari bukatu egin zaio lana eta familia-bizitza uztartzeko diru-laguntzen poltsa, Nafarroako Gobernuak %80 moztu ditu esezedentziak edo lanaldi murrizketak hartzeko laguntzak, eta Frantziako Gobernuak bi heren murriztu du datorren urteko aurrekontuetan seme-alabengatik ematen duen laguntza.\nHazi Hezi aldizkarian SiiS Ikerketa eta Dokumentazio Zentroko Egia Kareagako ikerketa zuzendari Joseba Zalakainekin izan dira. Gaiari buruz Arartekoa Fundazioarendako berriki egindako ikerketa batean hartu du parte Zalakainek eta dio laguntza-sistema errotik aldatu behar dela, “benetan eraginkorra izango bada”. Eta oinarrizko bi aldaketa proposatzen ditu:\n. Oinarrizko dirulaguntza jaso behar lukete familiek seme-alabak edukitze hutsagatik.\n. Politika sozialak haurtzarora begira jarri.\nEuroparekin konparatuz aldea handia dela azpimarratzen du soziologoak. “Familia heztea zeregin pribatua dela pentsatu izan da hemen, eta beste lekuetan ez. Arazo kultural bat da. Aldiz, zaharra zarenean pentsio bat jasotzea pribilegio bat ez eta eskubide bat dela oso barneratua daukagu kulturalki”.\nKontziliazioa hitzak lana eta familia uztartzeari egiten dio erreferentzia, baina jatorrian uztarketa horretan hirugarren oinarri bat ere badagoela adierazten digute Hazi Hezi aldizkarian. “Lana, bizitza familiarra eta bizitza perrtsonala baitira kontziliatu beharrekoak”, diote. Eta Juana Maria Maganto EHUko Psikologia fakultateko irakasleak koordinatutako Concilia en tu vida liburua gomendatzen dute, non kontziliazioaren benetako gakoak planteatzen dituzten.\nMagantoren ustez kontziliazioaren hirugarren oinarri honetan dago kontziliazio parekide baten gakoa emakume askori, oraindik ere, bizitza pertsonala lanarekin eta familiarekn kontziliatzea “ahaztu” egiten baitzaie. “Baina arreta handia eskaini beharreko alorra da, gure ongizatea bermatuko duena baita”, dio Magantok. Historikoki, gizonezkoak lan esparruan eta alor pertsonalean garatu dira, lan ordaindua eta bizitza soziala zainduz; emakumezkoek, aldiz, zailtasun handiak izan dituzte bizitza familiarretik harago garatzeko. Emakumeak lan esparruan sartu dira familien zaintza alde batera utzi gabe, eta horrek bizitza pertsonalarentzat espaziorik eta denborarik gabe utzi ditu. “Emakumeak, oraindik ere, errudun sentitzen dira ordaindua den lan bat egiteagatik eta sozialki eraiki den espektatiba bati ezin diotelako erantzun. Ama ona izateko espektatiba hori oso zorrotza eta injustua da emakumeekiko. Kurioski, gizonezkoek askoz denboa gutxiago eskaintzen dioten arren seme-alaben zaintzari ez dute errudun sentimendurik”.\nAlbistearen eta argazkiaren iturria Hik Hasi.


29th ACP-EBko Legebiltzarreko Batzarra: Ozeano Bareko arazo zehatzak - EBko erreportaria\nPazifikoko eskualdea, arazo zehatzak, hala nola klima-aldaketa, arrantza, itsas segurtasun eta eskualdeko integrazio, baita AKP herrialdeak sarreren zerga belaunaldia bezala, ziren ACP-EB Joint Parlamentuan eztabaidatu bere 29th saioan, itxita at asteazkenean (17 June) Suva (Fiji).\nEB-nahasketarako mekanismo Zuhurra argi berdea merkataritza eta inbertsioak finantzatzeko\nBatzar inbertsio eta merkataritza, azpiegiturak barne finantziaziorako deitu, ACP EB blending mekanismo bidez. Esaten zuen bere garapen ekonomikoa, finantza eta merkataritza-batzordeak txosten batean, hori finantzaketa garapen eskuragarri sustatzeko litzateke arrisku handiko profil bat edo baxua irabazien marjina proiektuak, honako Kenya Lake Turkana Wind Power Project gisa, bideragarria eginez interes-tasak txikiagoak direlako. Hala ere, eurodiputatu eta ACP parlamentari estresa eraginkorra izan dadin, blending mekanismoa prozedurak gardena gainera printzipioa aplikatzen da bermatzeko eduki behar du eta herrialde hartzailearen gobernuak erabakiak hartzeko prozesuaren urrats guztietan erabat inplikatu da.\nBabestu kultura-aniztasuna eta giza eskubideen kultur erlatibismoa saihestu\nBatzarrak bere kezka adierazi du, landutako gaiak batzorde politiko txosten batean, eta kultura asko daude dutelako ahozko tradizioa desagertzen, globalizazioaren konbinatuta. kultur tradizioak errespetatu eta sustatu, identitate bat ema dute eta komunitateak babesteko erradikalizazioa batetik ez behintzat delako deitzen da. Hala ere, Batzar azpimarratzen kultura desberdintasunak hori ez da abusuzkoa behar partekatutako giza eskubideak, besteak beste, ez-diskriminazio gisa printzipio urraketa justifikatzeko.\nKalitatea hezkuntza: guztion eskura\ngizarte gaiak eta ingurumenaren batzordeak txosten bat, Batzarrak hezkuntzaren garrantzia pertsonen bizitza hobetzen eta AKP herrialdeetako garapenerako puntu. deiak goi-kalitatea eta eskuragarriago hezkuntza, genero hutsuneak kendu azpimarratuz bereziki daitekeelarik. Txostena ere premia hezkuntza eta lan merkatuaren arteko lotura indartzeko ziur ikasleak gaitasunak eta beharrezko konpetentziak irakasten dira eginez eta sarbidea handituz prestakuntza lanbide eta teknikoen arabera azpimarratzen.\nVanuatu eta klima-aldaketa\nACP eta EBko kideak ebazpen bat beren elkartasuna adierazteko Vanuatu jendea eta beste estatu eskualdean kaltetutako Zikloia Pam arabera martxoan gainditu. nazioarteko komunitateari deitu dute urratsera bere laguntza eta baliabide koordinatzeko esaterako, saneamendua, etxebizitza, hezkuntza eta komunikazio-sistemak kaltetutako azpiegiturak berreraikitzeko. ACP eta EBko herrialde post-2015 garapen agenda eramango ACP irla txiki beharrak estatu garatzeko klima aldaketa eta eraikin inpaktua erresilientzia hondamendi naturalei aurre eginez kontura bermatu behar dela esaten dute. Ebazpenak, halaber, ingurumen migratzaileen egoera latza azpimarratzen eta nazioarteko komunitateari dei egiten eta hutsune juridikoa identifikatzen saiatzeko migratzaile horiek babesteko.\nAfrika Erdiko Errepublikan hauteskundeak egiteko deialdia\nACP-EB JPA da Afrika Erdiko Errepublika egoera politikoa, humanitarioa eta segurtasuna buruzko ebazpena premiazko bat gainditu. izeneko hauteskundeak aske, bidezko eta gardena da 2015 amaitu aurretik eta nazioarteko komunitateari eskatu zion hauteskunde laguntza (milioi dolar 21 behar da) emateko. ez dago giza eskubideen urraketak egileei zigorgabetasuna izan daiteke dio. Batzar biziki erlijio buruzagi sectarian tentsioak konpontzeko bila egindako ahaleginak onartzen.\nAdierazpenak co-aulkiak arabera\nCo-presidenteek Louis Michel (ALDE, BE) eta Fitz A. Jackson (Jamaica) bi adierazpenak emana: inork egoerari buruzko burundi eta oraindik orain, bere buruaz beste eraso bestea chad eta Boko Haram.\nHurrengo ACP-EB Parlamentuan\nThe 30th Parlamentuan abenduaren 2015 amaieran zain.\nEP prentsa muntaia saioaren inaugurazio-oharra\nACP-EB: hondo ohar\nGai erlazionatuak:29th ACP-EB Joint Parlamentuangainera printzipioablending mekanismoburundichadklima-aldaketaezaugarriarrantzafull-imageKenya Lake Turkana Wind Power Projectitsas segurtasunaeskualdeko integrazioafoku


Tik-tak - - Goiena.eus\nManex Arriolabengoa 2017-02-17 08:45\nNatura aztertzean, unibertsoan zehar, erritmoaren presentziaren lehenengo aztarnak aurkitzen ditugu; gaua egunarekin txandakatzean, itsasoetako olatuak joan-etorrian dabiltzanean, bihotz taupadetan edota gure arnasketan, besteak beste.\nHorregatik, erritmoak denboran zehar errepikakorrak diren mugimenduekin harreman zuzena eta estua duela esan dezakegu.\nAre gehiago, erritmoa naturaren zutabe indartsuenetako bat dela esango nuke, bizitza ezin baita erritmorik gabe ulertu. Espazioaren eta denboraren arteko ordena eta proportzioa da, eta honek ez dio arte munduari bakarrik eragiten. Naturaren oreka lege bezala ere funtzionatzen du, bizitza mugimenduekin sorraraziz.\nOndorioz, bizitzaren adar guztietan agertzen da erritmoa. Gainera, bere kabuz bizi da, eta gure esku dago eskaintzen digun espazio eta denboran mugitzea. Musikan gertatzen den moduan, erritmoaren interpretazioak sortuko baitu gure bizitzen askatasuna.


Mahai jokoan - Aingura hori\nMezua: Aingura hori\n"Handik eta hemendik" atalean argitaratua, 424 hitz\nEzkutatzea erabaki dute Xabier Lujanbiok, Maitane Linazasorok eta Arkaitz Anzak. Errenteriako beste bi gazteri bezala, sei urte eta erdiko kartzela zigorra ezarri zien Espainiako Auzitegi Nazionalak Segiko kide izatea leporatuta, baina uko egin diote hurrengo urteak giltzapean egiteari. «Erabaki dugu ezkutatzea», dio Lujanbiok kamerari begira, sarean zabaldu berri duten bideoan. Hiru urte baino gehiago ETAk azken atentatuak egin zituenetik, hamalau hilabete eta erdi armak betirako utzi zituenetik, eta gazteak sasirako bidean.\nAldebakartasunaren prezioa da. Estatuek ezin izan dute eragotzi alde bateko erabakiek baldintza politiko berriak sortzea eta euskal eragileek jokaleku politiko berria izatea. Sorturi lekua egiteko Batasuna desegitea izan da, bide horretan, azken albistea. Arnaldo Otegik Argien Aroa liburuan dioen bezala, Loiolako prozesuaren osteko garaian ezker abertzalea ez zegoen amildegiaren ertzean, baizik eta amildegian behera erortzen; aldebakarreko pausoek baino ezin zuten amildegi hartatik atera, eta atera zen, ondo atera ere. Aldebakartasunak badu, ordea, ifrentzua. Espainiako Auzitegi Nazionalak ez du su-etenik ere iragarri eta Espainiako eta Frantziako gobernuek gerra garaiko politikei eusten diete. Kartzelek beteta eta presoek sakabanatuta jarraitzen dute. Giltzak beste aldean daude. Zer egin?\nIazkoa kolosala izan zen eta aurtengoa ere hala izateko bidean da. Espetxe politika hau bakearekin bateraezina dela pentsatzen du euskal gizartearen gehiengo handiak eta espetxe politika aldatzeko eskatuko du urtarrilaren 12an Bilboko kaleak beteko dituen jendetzak: euskal presoak Euskal Herriratzeko, gaixotasun larriak dituzten presoak askatzeko eta zigorren luzatzeak eteteko. Eskaerokin bat egiten duten guztiak ez dira, ordea, han izango. EAJ, adibidez. Aldarrikapen horiek alde egiteko «bide propioak» dituela argudiatu du Koldo Mediavillaren ahotik eta, horren seinale, joan den uztailean Iñigo Urkulluk Mariano Raxoiri proposamen idatzi bat eman ziola gogorarazi du. Gehiago ere egingo ahal zuen.\nGehiago ere egin baitezake Urkulluk, baita Euskal Preso Politikoen Kolektiboaren iritziz ere, joan den asteburuan plazaratutako agirian azaldu zuenez: «Lehendakari berriak, ordezkatzen duen Euskal Herriaren nahi eta eskaerei positiboki erantzuteko erronka du, gatazkaren konponbidean herritarren interesen alde erabakitasunez ekiteko. Orain aukera ezin hobea du sakabanaketa amaitarazi, espetxe politika aldarazi eta prozesua indartzeko. Hautua egin, herritarren mandatu eta babesarekin Frantzia zein Espainiako gobernuei aurre egiteko». Adierazgarria, edukia ez ezik, tonua ere.\nTwitterren noizbait irakurria etorri zait gogora: Espainiako eta Frantziako gobernuek uko egiten badiote negoziatzeari, negozia dezala Eusko Jaurlaritzak ETArekin. Gora imajinazioa. Eusko Legebiltzarra Eusko Jaurlaritzari ETArekin hitz egin dezan negoziatzeko baimena ematen imajinatzea ez da hain zaila (64 alde, 11 kontra), ezta handik aurrerako bide orri ideala asmatzea ere, Genevatik barrena, Madril eta Paris mugiarazte aldera. Ezer ez da, ordea, ideala izango. Politikoki garesti ateratzen ez zaien artean, Madrilen eta Parisen aingura botata jarraituko dute. Biak beharko dira, mobilizazio indartsuak eta lan politiko-instituzional eraginkorra, aingura jasoarazteko.


Gizon bat atxilotu dute Iruñean, aitaginarreba hiltzea leporatuta | Gizartea | Berria\nGizon bat atxilotu dute Iruñean, aitaginarreba hiltzea leporatuta\nIgandean gertatu zen erasoa, baina gaur eramango dute ustezko hiltzailea epailearen aurrera\nEspainiako Poliziak Iruñeko Sanduzelai auzoko bizilagun bat atxilotu zuen herenegun, aitaginarreba hiltzea leporatuta. Erasoa eguerdi aldera gertatu zen, baina ustezko hiltzaileak sei ordu eman zituen bere etxean itxita. Bikotekidea bahitua zuela pentsatu zuen Poliziak; beraz, harekin negoziatzen jardun behar izan zuten; 20:40 aldera etxeko atea bota, eta atxilo hartu zuten. Lehen ikerketen arabera, «eztabaida gogor baten ondorioz» hil zuen gizonak aitaginarreba, objektu gogor batekin buruan joz. Polizia etxean egin ditu azken orduak atxilotuak; gaur epailearen aurrera eramango dutela espero da.\nSanta Bizenta Maria kalean gertatu zen hilketa. 60 urte zituen hilakoak, eta 38 ditu ustezko hiltzaileak. Eraikin berean bizi ziren biak, zenbait seniderekin batera. Ikertzaileen arabera, biktimaren etxean gertatu zen erasoa, «eztabaida bortitz baten ondoren»; gorpua, ordea, eraikineko garajean aurkitu zuten, garuneko traumatismo bat zuela; medikuak iritsi orduko, gizonaren heriotza ziurtatu besterik ezin izan zuten egin.\nHasieran, poliziek pentsatu zuten atxilotuak tiroz hil zuela aitaginarreba. Auzitegi medikuek eginiko lehen ikerketek, ordea, hipotesi hori baliogabetu dute, eta ondorioztatu dute «objektu gogor batekin» jo zuela buruan, «behin edo behin baino gehiagotan».\nHilketak, ordea, hankaz gora jarri zuen igandean Sanduzelai auzoa. Izan ere, ustezko hiltzailea eraikineko bosgarren solairura igo zen, bere etxera, eta sei ordu eman zituen bertan itxita. Poliziek pentsatu zuten bahitua zuela bikotekidea, eta negoziazio taldeari deitu zioten. Leihotik salto eginda bere buruaz beste egitearekin ere mehatxatu zuen gizonak; beraz, suhiltzaileek aire lastaira bat jarri zuten bere etxeko leihoaren azpian. Denborak aurrera egin ahala, ordea, lasaituz joan zen gizona: hainbatetan gerturatu zen leihora, eta inguruan zebilen jendea agurtu zuen. Bere anaiarekin ere hitz egin zuen, eta hark eskatu zion bere burua entregatzeko. Sei orduren ondoren atxilotu zuten; gizonak ez zien poliziei aurre egin.\nEspainiako Poliziak bere gain hartu du ikerketa, eta guardiako epaileak sekretupean jarri du auzia. Azken orduetan, polizia etxean izan dute ustezko hiltzailea, atxiloaldiaren barruan; gaur dira epailearen aurrera eramatekoak.


EAJ-PNV: Galdakaok haurrentzako leku gehiago egokitu ditu\nGaldakaok haurrentzako leku gehiago egokitu ditu\nZabalik daude Agirre Lehendakariaren plazako haurrentzako jolasak estalkiaren lanak amaitu ostean\nJoan den larunbatean zabaldu ziren Agirre Lehendakariaren plazan dauden haurrentzako jolasak, gainean duten estalkiaren lanak amaitu ostean. Honekin, hiru dira Galdakaon estalita dauden haurrentzako jolasguneak, Urreta eskolakoa eta Romualda Zuloaga plazakoa kontuan hartuta. Laster, laugarren bat zabalduko da, Usansolokoa.\nAgirre Lehendakariaren plazan jarri den estalkiak metalezko egitura arina du, eta gainean polikarbonato konpaktuko tira jarraitu batzuk ipini dira, eguzki-argia ahal den ondoen aprobetxatu ahal izateko. Aurrekontua 200.000 eurotik gorakoa da.\nHorretarako, forma oktogonaleko egitura bat planteatu da, tarteko zutabe bakoa, jolasen segurtasun-eremuekin interferentzia guztiak ekidinez eta, era berean, egitura ahal den arinena egin ahal izateko konfigurazioarekin.\nModu horretan, idatzitako proiektuaren arabera, eremu estaliak sortu dira gomazko zoladuratik kanpo ere. Ondorioz, eguraldiaren gorabeheretatik babestuta egongo diren bankuak ipini ahal izango dira bertan, eta horrela, euria denean ere, jarduera guztiak egin ahal izan dira.


CIDETEC Energy Storage, ikerketa-komunitatearen ordezkaria BEPAn | Cidetec\nCIDETEC Energy Storage, ikerketa-komunitatearen ordezkaria BEPAn\nEuropako baterien berrikuntza gidatuko du plataformak\n130 erakundek baino gehiagok, besteak beste CIDETECek, Batteries European Partnership Association (BEPA) sortu dute, datorren hamarkadan Europan leihakorrak diren baterien balio-katea eraikitzeko ikerketa bultzatzea asmo duena.\nEnpresek, ikerketa-zentroek eta energia biltegiratzeko elkarteek, zerbitzu publikoek eta beste industria-sektore batzuek bat egin dute jarduera publiko eta pribatua indartu eta zuzendu nahi duen ekimen honekin.\nBEPA Europako ikerketa-, garapen- eta berrikuntza-plataforma nagusia da.\nBaterien ikerketa- eta berrikuntza-agenda definitzeaz eta exekutatzeaz arduratuko da Europar Batasunean, eta ikerketa publikoa eta pribatua indartuko dituen neurriak hartzea espero da 2021eko lehen zatian.\nPasa den abenduaren 14an plataformaren lehen Batzar Nagusia egin zen, eta estatutuak onartu ziren eta, kideen arteko botaketa baten bidez, gobernu-erakundeen (Batzorde exekutiboa eta Batzorde delegatua) osaera aukeratu zen, baterien balio-kate guztiko industria-ordezkariak ditu.\nOscar Miguel, CIDETEC Energy Storage-n zuzendaria, Baterien Europar Ekosistemako arlo desberdinetan ibilbide zabala duena, BEPA aginte-paneleko zentroen ordezkarietako bat bezala aukeratu zuten, eta erakundean ordezkaritza duen ordezkari nazional bakarra izango da. Gainerako hautetsiekin batera, CEA-Liten, Sintef, Uppsalako Unibertsitate eta Fraunhofer-eko lau ordezkari, Oscar Miguel baterien berrikuntzaren europar ekosistema definituko duen arduradunetako bat izango da datozen urteetan.


Santa Gadea del Cid nuklearra — Eibar.ORG | Eibarko peoria\nHemen zaude: Hasiera / Blogak / Amatiño / Santa Gadea del Cid nuklearra\nSanta Gadea del Cid nuklearra\nAmatiño 2009/10/15 00:02\nUrriaren 6an, Mariano Rajoy ez zen denboraz heldu Gasteiza. Ez zen izan Madrilgo hegazkina berandu iritsi zelako edo, Santa Gadea del Cid herrian uste baino gehiago luzatu zelako baino. Busgosko berrehundaka alkate, zinegotzi eta zale bildu zituen bertan eta honako hau agindu: “Hurrengo hausteskundeak irabazten baldin baditugu ez dut Garoña itxiko”.\nSanta Gadea del Cid gure inguru honetan dagoen Erdi Aroko herririk politenetakoa da. Baita ontxoen kontserbatuenetakoa ere. Ez da batere ezaguna ohiko zirkuitoz kanpo dagoelako baina, Ebroz haraindi, euskal mugetatik bospasei kilometrotaraino baino ez dago. Gasteiztik ordu erdi eskas.\nSanta Gadea del Cid herriak harresi-hondar apalak ditu oraindik ere, pare bat ate sartu-irtena egiteko, beste horrenbeste plazatxo, zein baino zein zoragarriagoak, harlanduzko kale estu-mestuak, adreiluzko etxe txikerrak, eliza gotiko txukun askoa eta oraindik ere tente, zutik, harro, lerden dirauen XI. mendeko dorredun gaztelua muino-gainean. Baita, harresiz kanpo, Espino Andre Mariaren Monastegia ere, non Gasteiza hurbildu aurretik Rajoyk bere jarraitzaileak bildu zituen eta agindu beharrekoak agindu: hauteskundeak irabazten baditugu ez dugu Garoñarik itxiko.\nEa, izan gaitezen serioak. Ez ditzagun gauzak nahastu. Hemen albistea ez da Santa Gadea del Cid herrixkaren ondare-balioa, ezta Rajoy bertan izana ere. Are gutxiago berrehundaka jarraitzaile biltzea edota Garoñako zentrala itxi nahirik eza. Hemen albiste bakarra zera da: berrehundaka herri-ordezkari bildu zirela Burgosen mapa amaitzen den azken muturrean, inguruko alkate guzti-guztiek Rajoyk Garoña itxi ez dezan nahi dutelako.\nEz dut nik itxi behar ez denik esango. Baina, Ebroz honaindi, horri herri-borondatea deitzen zaio eta, sasi herri-borondate horren izenean, hainbat burugabekeria zilegiztatu.


Honoré Mirabeau - Wikipedia, entziklopedia askea.\nHonoré Gabriel Riquetti, Mirabeauko kontea (1749ko martxoaren 3a - 1791ko apirilaren 2a), Frantziako Iraultzako politikaria izan zen, ahoz nahi idatziz, erretorikarengatik nabarmendua. Iritzi moderatukoa, Erresuma Batuko eredura begira, Frantzian monarkia konstituzionalaren alde egin zuen. Arrakastarik gabe, monarkiarekin ezkutuko negoziazioak burutu zituen erreformari atxikitzeko.\n1791ko urtarrilaren 29a - 1791ko otsailaren 14a\n← Henri Grégoire - Adrien Duport (en) →\n1789ko apirilaren 6a - 1791ko apirilaren 2a\nLe Bignon-Mirabeau, 1749ko martxoaren 9a\nParis, 1791ko apirilaren 2a (42 urte)\nCimetière de Clamart (en)\nMarie Thérèse Sophie Richard de Ruffey (en)\nAndré Boniface Louis Riquetti de Mirabeau (en)\nAix University (en)\nkazetaria, politikaria, diplomazialaria, idazlea, ekonomialaria eta hizlaria\nAitarengandik jaso zuen heziketa zorrotzaren aurrean, bizitza bihurriari ekin zion. Justiziatik ihesean edo espetxean bertan egon ondoren, idazten saiatu zen aurrera ateratzen, estutasun ekonomikoen artean. Estatu Orokorretan, 1789an, nobleziak arbuiatuta, Hirugarren Estatuak aukeratutako diputatua bihurtu zen.\nIraultzaren alde, nahiz eta era moderatuan, biltzar legegileak mugatutako monarkia konstituzionala ezarri nahi zuen, Montesquieuren idazkiaren eta britainiar ereduaren isla. Frantzian horrelako ezaugarrietako erregimena martxan jarri zenean, Mirabeau saiatu zen Biltzar Nazionaleko burua izaten (ganbarako presidentea izatera iritsi zen), eta, aldi berean, Louis XVI.aren aholkularia izaten. Izan ere, erregearengandik ordainketa ederrak jaso zituen. Hala ere, Marie Antoinettek eta gorteko atzerakoiek Mirabeauren egoera higatu zuten.\nHiltzean, monarkia konstituzionalaren aukerak murriztu ziren. Bi hilabete geroago errege-sendia herrialdetik alde egiten saiatutakoan, lehertu egin zuten monarkiaren oinarriek.\nMirabeau (Parisko metroa)\nWikimedia Commonsen badira fitxategi gehiago, gai hau dutenak: Honoré Mirabeau\nAzken aldaketa 13 otsaila 2022(e)an, 15:27(e)tan\nOrriaren azken aldaketa: 13 otsaila 2022, 15:27.


Uda eta drogak — Gaztezulo\nUda eta drogak\nUda eta drogak https://www.gaztezulo.eus/albisteak/uda-eta-drogak https://www.gaztezulo.eus/albisteak/uda-eta-drogak/@@download/image/drogak_144_1380790522.jpg\nTestua: Maitane de Anitua. Ai Laket!! elkartea.\nOporraldian gazte zein helduen droga erabilerak gora egiteko joera du, kontsumitutako substantziak edozein direla ere. Arrazoi nagusia denboraldi horretan aisialdi gehiagoz gozatzea da.\nJende gehienak droga kontsumorik altuena udako urtaroarekin lotzen du. Arrazoi nagusia udaroan oporraldiak hartzeko ohitura handia dugula da, aisialdiaz gozatzeko aukerarekin, eta euskal gizartean, aisialdian, droga kontsumo mota batzuk normaltzat ditugula.\nBeste arrazoietako bat, Euskal Herriko jai herrikoiak izan daitezke, izan ere, jai horietan droga kontsumoa asko hazten da. Gainera, mota\nhorretako ospakizun gehienak udan izaten dira, hasieran aipatutako harremana sendotuz. Dena den, ez dugu ahaztu behar urtean zehar ere herri askotan jai herrikoiak ospatzen direla, eta horietaz gain badirela bestelako jai batzuk Euskal Herri osoan egiten direnak (inauteriak, Gabonak…).\nOro har, udako zein urteko beste garaietako ospakizunetan droga kontsumoaren inguruan gehiago hitz egiten da etxean, kalean zein hedabideetan. Gauzak horrela, ez da batere arraroa udan komunikabideen bidez drogekin erlazionatutako hainbat berri jasotzea. Horietako gehienak, ordea, erabat alarmistak dira, ia beti gaindosiei, liskarrei, istripuei zein inkautazioei buruzko albisteak izaten baitira. Bestelako berriak, aldiz, ikerketa arlokoak adibidez, baztertu egin ohi dira. Era berean, bitxia da udan hedabideetan errepide kontrolen inguruko berriei eskaintzen dieten tartea, hori drogen prebentzio edo arrisku murrizketa neurri egoki bakarra izango balitz bezala.\nBestalde, droga kontsumo handiena edota arriskutsuena nerabeei leporatzea ohikoa bada ere, helduen kontsumoari ondo erreparatuz gero, informazio argigarria aurki daiteke. Izan ere, datu ofizialek erakusten dutenez, egunero kontsumitzen duten pertsona gehienak helduak dira. Nerabe zein gazteek aldiz, noizbehinkako zein asteburuetako joera erakusten dute. Adibidez, Euskadi eta Drogak 2012 txostenaren datuei erreparatuz, 35 urtetik gorakoen %23k egunero kontsumitzen du alkohola, baina 35 urtetik beherakoetan %2k baino ez; eta asteburuei dagokienez, 35 urtetik gorakoen %24k kontsumitzen du alkohola asteburuetan eta 35 urtetik beherakoen %29k. Adin nagusiko pertsonek bakarrik gida dezaketela aintzat hartuta, alkoholemia kontroletan heldu gehiagok ematen dute positibo, eta abar.\nAurtengo udari begira, Ai Laket!!-en arabera gehien kontsumitu diren drogak legezko substantziak izan dira: alkohola eta tabakoa, aurreko urteetan bezala. Legez kanpoko drogen artean, 2013an gehien kontsumitu dena, beste behin ere, kalamua izan da (haxixa zein marihuana) zalantzarik gabe, eta horren atzetik gainerakoak: anfetamina, kokaina, MDMA, ketamina, eta abar. Datu horiek elkarteak Euskal Autonomia Erkidegoan zehar burututako 30 esku-hartze baino gehiagotatik atera dira. Esku-hartze horietatn, 6.000 pertsona baino gehiagori egin zaie harrera, eta gehienak gazteak izan dira. Testing programa horrekin, orain arte 450 substantzia aztertu dira aurten, eta kalamu laginak ugariak izan arren, nabarmentzekoa da anfetaminen erabilera. Substantzia horri dagokionez, bere aizunketaz ohartarazi du Ai Laket!!-ek, anfetamina edo speedak orokorrean kafeina portzentaia handiak erakusten dituelako. Bestelako aizuntzaileak ere aurkitzen dira, eta horietako batzuk kaltegarriak izan daitezke, azken urteetan lagin batzuetan topatu diren PMA edo 4MA kasu. Horretaz gain, anfetaminaren zein bestelako substantzien arriskuak murrizteko neurriak azaldu dituzte: hidratazioa, hodiak ez elkarbanatzea, higienea, dosifikazioa.\nIzan ere, arriskuak murrizteko eta udaz gozatzeko ezinbestekoa da drogen kontsumo arduratsua. Horretarako badaude hainbat bide: informatzea, kontsumoa antolatzea, proposatutako helburuak betetzea…


Golden Apple Quartet-ek Gipuzkoako Gizakia Helbururen 25. urteurrena ospatuko du Victoria Eugenian « Donostia Kultura\njueves 04 de noviembre de 2010 por donostiakultura en Albisteak\tDatorren larunbatean, azaroak 13, eta Gipuzkoako Gizakia Helbururen 25. urteurrena dela eta, Golden Apple Quartet taldea Victoria Eugenia Antzokira bueltatuko da En Blanco y Negro lanarekin (bi emanaldi: 20:00etan eta 22:30ean).\nGoldenekoek ustekabe handia hartu dute: baul zahar bat, urteetan galduta egondakoa, agertu da senide baten ganbaran. Hipolito Garmendia, Zacarias Errondosoro, Bernabe Ochoa eta Calixto Romanoren gutunak, bidaia-egunkariak eta prentsa-ebakinak, kritikak, partiturak, trajeak eta abar dauzka, hau da, Goldenekoen lau birraitonen hainbat gauza. Gipuzkoako Gizakia Helbururen 25. Urteurrena ospatzeko antolatutako emanaldia.\nSarrerak (20, 15, 10 euro), salgai daude Victoria Eugenia eta Antzoki Zaharreko leihatiletan, baita Kutxaren ohiko kanaletan ere (Telekutxan, Servikutxan eta kutxa.net webgunean).


ME PONES… FLAMENCA: Komunikazio Tailerra — Eibarko Udala\n“Me pones flamenca” komunikazio tailerrak espazio bat bultzatu gura du bitartekoak partekatzeko beste emakume batzuekin, munduan lotsa barik ibiltzeko. Esaerak ikasiko ditugu elkarrekin, “jaleo” izeneko dantza andaluziarra, kantuak eta mugimenduak, gorputz eta emozio aldetik arte honen bidez ahaldundu gaitezen.\nIkasketa kolektiboko eta aske komunikatzeko espazioa sortzea eta egoera desberdinetan komunikazio horren alderdiak elkarrekin ikuskatzea.\nNon eta noiz: Portaleko ikastaro-gelan. 2019ko apirilak 1 eta 15, maiatzak 6 eta 20 eta ekainak 3 eta 17, astelehenak.\nOrdutegia: 18:00etatik 20:00etara (12 ordu guztira).\nMatrikularako izena eman dutenen kopurua ezarritako gehieneko ikasle-kopurutik gorakoa bada, ikasleen aukeraketa zozketa bidez egingo da. Zozketa Gizartekintza sailean (Berdintasun Zerbitzuan) egingo da. Hona hemen zozketa-eguna eta ordua: Eguna: martxoak 14. Ordua: 13:00. Zozketa era honetan egingo da:


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Fabrikazio Mekanikoko Sistema Automatikoen Programazioa (Modulua)" topic_facet:"Lan giroko harremanak (Zeharkako Ikasgaia)" author_facet:"Urresti, Igor"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Fabrikazio Mekanikoko Sistema Automatikoen Programazioa (Modulua) Proposatutako gaia: Lan giroko harremanak (Zeharkako Ikasgaia) Egilea: Urresti, Igor\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Frontoira eramango du Etxeratek dispertsioaren aurkako aldarria - Tolosaldea - Tolosaldeko ataria\nIñigo Terradillos 2014-04-29 14:20\nSakabanaketaren aurkako salaketa egin asmoz ekimen berria abiarazi du Etxerat euskal preso eta iheslarien senideen elkarteak. Pilotakadaz pilotakada izenburupean sakabanaketa salatzearekin batera, horrek euskal preso eta iheslarientzat eta haien senide eta lagunentzat dituen ondorioak Euskal Herriko pilotalekuetara eramatea du helburu. Tolosaldera maiatzaren 24an iritsiko da, Zizurkilera, hain justu, eta bertako frontoia nahiz zimiterioa bete asmo dute.\nTolosaldeko Etxeratetik salatu dutenez, «Euskal Herrian bizi dugun egoera berri honetan, dispertsio politikak inoiz baino indar handiagoz jarraitzen du, presoen eta senideen eskubideetan urraketa areagotuz». Hala, presoak zein iheslariak, nahiz senideak «xantaia politiko» moduan erabiltzen dituzte euren ustez.\nPresoen eta iheslarien senideen elkartetik azaldu dutenez, helburua dinamika hau erabat herritarra izatea da: «milaka herritarren parte hartzearekin sakabanaketaren aurkako salaketa pilotalekuetara iristea nahi dugu, gizartea kontzientziatuz eta inplikatuz, guztion artean egoera aldatu eta gure senideen eskubideak errespetatuak izan daitezen. Honekin urte luzeetako lanari bultzada eman nahi diogu, eta horretarako bidelagun izango ditugu bere sustraiak Euskal Herrian dituen kirola, hau da, euskal pilota, eta nola ez, baita euskal herritarron bilgune izan diren pilotalekuak ere».\nIkuspegi nazionala duen ekimena da Pilotakadaz pilotakada, baina, herrialde bakoitzak (Nafarroak, Arabak, Bizkaiak, Gipuzkoak eta Iparraldeak) parte hartzeko eta txapelketarako diseinu propioa izango du. Gipuzkoaren kasuan, maiatzaren 10etik aurrera astebururo eskualde batek antolatuko du.\nTolosaldearen txanda maiatzaren 24an izango da, eta Zizurkilgo pilotalekuak eta zimiterioak hartuko du ekimena. Goizean jokatuko dituzte partidak: Batetik, paxaka modalitatean ariko dira, 16 urtetik aurrerako neska-mutilak; bestetik, esku pilotan, 8 eta 12 urte bitarteko, 13 eta 16 urte arteko eta 16 urtetik gorako neskak eta mutilak ariko dira; eta, azkenik, palan ariko dira, 15 urte arteko eta 15 urtetik gorako neskak.\nPartida horiek bukatu ostean, Zizurkilen bertan bazkaria egingo dute, eta 16:00etan jarraituko du txapelketak, 18:00ak bitarte jokatuko direlarik finalak. Nahi duen herritar orok parte hartu ahalko du, Etxeratek utzitako zenbakira hotz eginda, nahiz esku pilotako eskolen bitartez. Izen ematea borondatezkoa izango da, eta parte hartzaile guztiek jokatzeko ekimeneko elastikoa jasoko dute opari.\nEtxeratetik esan dutenez, pilota munduko hainbat pertsonarekin eta beste zenbait talderekin batera antolatu dute txapelketa, eta eskerrak eman dizkiete Zizurkilgo eta Tolosako Udalei, gaztetxeei, eta oro har, babesa eman dieten guztiei.\nEuskal Herriko lurralde bakoitzak ekimena bere erara egingo badu ere, amaiera bateratua emango zaio, egun berean Euskal Herriko bost pilotalekutan batera egingo den ekitaldi banarekin. Ekainaren 29an izango da, eta Gipuzkoari dagokionez, Tolosan egingo dute, Beotibar pilotalekuan. Partidak jokatuko dituzte lehendabizi, eta ondoren ekitaldi politikoa egingo dute. Hori bukatuta, parte hartzaile guztiak Zerkusian elkartuko dira bazkaltzeko.\nEuskal Herriko herri eta auzo guztietako pilotalekuetara iritsi nahi du Etxeratek, eta handik sakabanaketaren aurkako, giza eskubideen urraketen aurkako eta euskal preso eta iheslari politikoen etxeratzearen aldeko mezua zabaldu nahi du. Hala, herritar guztiak animatu ditu «dispertsioaren aurkako pilotakada» ematera, «ekimen hau aurrera ateratzeaz gain, ekimenaren helburua den sakabanaketarekin amaitzea lortzeko guztien beharra izango baitugu».\nJon Ijurko senideak hitz egin du dispertsioaz. 25. urteurren honetan egoera oso larria dela esan du, eta politika "kriminal" honek eragiten duen su...


Irekia Eusko Jaurlaritza - Gobierno Vasco :: 36 orduz filmez bizirauten Donostian\nLaburmetraien festibalerako deialdia zabalik da, eta Donostia izango da eszenatokia\nEusko Jaurlaritzak eta Euskadiko Filmategiak babesten dute “36 orduz filmez bizirauten Donostian”. Gaur bertatik ireki dute deialdia ekainaren 23-25 bitartean laburmetraia errodatu nahi duten guztientzat. Festibal honen helburua herritarren parte-hartzea da, eta Euskadiren irudiari zabalpena ematea; batez ere, Donostiari, kulturaren 2016ko hiri europarra izateko hautagaitzaren une giltzarri honetan.\nIkus-entzunezkoen profesionalen Cinemavip sarearen bitartez, laburmetrai baten errodajearen edozein zatitan parte hartu nahi duen orok aukera izango du izena eman eta talderen batean sartzeko. Hortik aurrera, 36 izango ditu talde bakoitzak eszenak filmatu eta editatzeko, filmegintza dinamiko eta parte-hartzailea landuaz bat.\nBirtuala eta erreala uztartzen ditu proiektuak, taldekako film-sorkuntzaren paregabeko esperientzia honetan. “36 orduz filmez bizirauten Donostian” proiektuak aukera ezin hobea ematen du izena eman duten zineasta edo zinefilo guztiek ekoizpen zinematografikoaren fase guztiak disfrutatzeko eta 4 egunez elkarrekin bizitzeko, ez bakarrik errodatzeko garaian, baita hirian han-hemen egingo diren aktibitate paraleloetan ere.\nAntolatu dugun ekitaldietan aurrenetakoa kartel-lehiaketa da, aurtengo edizioaren aurkezpena egiteko balioko duena. Web-ean deialdia egina daukagu jada, eta 300 euro emango ditugu irabazlearentzat. Horrez gain, aste gutxi barru irekiko dugu baita ere casting-a, Donostian bertan, aktore-lanetan edo extra moduan ibili nahi dutenentzat.\nDonostia zinemako plato bihurtuko zaigu! Egindako filmak ekainaren 25ean izango den galan erakutsiko ditugu: ehunka ikuslek izango dute aukera laburmetraietaz disfrutatzeko, eta irabazleek garaikurrak jasoko dituzte epaimahaikoen eskutik.\nHemen ikusiko duzu festibalari buruzko informazioa:


Mendi tontorrean piztu da polemika | Hegoaldeko Txokoa\n← Beti mugak jartzen!\nEstetika eztabaidagai →\n11 erantzun Mendi tontorrean piztu da polemika -ri\nAblax -k dio:\n5:45 pm Iraila 14, 2018\nKontzejoak konpetenzia desberdinak eta hauek sartzen diren udaletxeen oso argiak dira eta legeetan islatuta dauden, baina gauza hauetako ez dut ulertzen eta gainera, ez dut jakitea nahi.\nBadirudi, Olarizuko gurutzea frankismoaren seinale bat dela, polemika hau irten arte ez nuen idearik, mendi hauetan gastetatik ikus nezaket eta.\nAlde batetik, Urtaranek mendiolako auzotarren erabakia errespetatu ber duela uste dut, elkartu direlako eta gehiengoan erabaki hori irabazi duelako, nahiz eta konpetenziak Gasteizko Udalaren izango lirateke.\nBeste aldetik, betidanik gasteiztarrok mendi hori gurutze hauekin ezagutzen dute, horregatik, Olarizu gurutze barik ez da bera izango.\nKulebroi hauek nola bukatuko duen ez dakigu, baina egia esan, gaia herritar askoren ahoan dagoela.\nnun -k dio:\n12:10 pm Iraila 15, 2018\nSortutako eztabaidari dagokionez, Gasteizko Udaleko ezezkoak ikurra kentzeko harritzen nau. Batez ere, ezaugarri frankista bat izanda, eta Espainiako Memoria Historikoaren Legeagatik gordeta.\nNahiz eta Arabarrontzat Olarizu ikurra oso berezkoa den, edozein gurutze eduki ideologikorik gabe eginkizun bera egingo luke. Beste herrialde batzuetan gertatu direnez, ez dugu ezabatu behar istorio aldi bat mingarria den ala ez, baina ezta gorestea ere.\nBestalde, nik uste dut Mendiolako herritarrek eskubidea daukatela zer eduki nahi ez dutenei buruzko erabakia hartzeko bere lurraldetan. Halaber, ez dut ulertzen zergatik Gasteizko Udalak proposamena onartzeari uko egiten dio.\nAitzitik, Gasteizen bertan ikur frankista asko kendu dira. Horrez gain, Udalak diru-laguntzak eman ditu etxeetatik plakak baztertzeko, esate baterako nire etxean. Los Herrán Kaleko aurrealdean iragarki bat zegoen, garai hartako obra sozial zela esan zuena, eta horregatik memoria historikoari esker eta udaleko diru-laguntzari esker ken genezakeen.\nHorregatik guztiagatik ez dut ulertzen zergatik leku batzuetan kentzea ondo iruditzen zaiola Udalari, beste batzuetan ez.\nMARIA -k dio:\n9:41 am Iraila 16, 2018\nAzken bolada honetan memoria historikoaren legoko ahotan dabil, eta, hemen, Gasteizen, hain zuzen, Olarizuko gurutzekoa.\nAlde batetik, nahi ala ez, gurutze hori hiriko ikur bat da eta frankismoaren garaikoa izan arren, gure historiaren parte bat da. Eta, seinale hori kenduko bagenu, Olarizu berdin izango litzateke?\nBestetik, Mendiolako herritarren erabakia errespetatu behar da. Hau da, herritar gehienak esaten duena Gasteizko Udalak kontuan hartu behar du. Azken fineak, demokrazian bizi gara, ezta?\n9:44 am Iraila 16, 2018\nOso zaila da nirentzat gai honen buruz hitz egitea. Egia esanda, ez nekien Olarizuko ikurra frankista zela. Orain dela urte batzuk, kontatu zidaten Olarizu mendia muga bat zela, forte bezalakoa, Gasteiz babesteko gerraren garaian eta hildako apaiz batzuen izena idatzita daudela oroigarrian.\nNire ustez, Olarizuko gurutzea ez da bakarrik frankista ikur bat, paseo bat ematen dudanean txakurrarekin Olarizuko gurutzera joaten gara esaten dugu eta ez mendira. Era berean, parkea non dagoen jakiteko monumentua da, eta ganiera Gasteizko edozein lekutik ikusten da, adibidez nire etxetik. Horregaitik, ez nago adoz Mendiolako kontzejuak hartu duen erabakiarekin, ganiera betidanik ikusi dut mendiaren tontorrean gurutzea eta kenduz gero arraroa egingo zitzaidan.\nAlabaina, Mendiolako herritarren erabakia errespetatzea ere importantea dela uste dut, ikurraren lursailaren jabea delako. Baina, gurutzea kendu aurretik, eskatzen diet udalerriaren aholkuak entzutea.\nEAG -k dio:\n9:55 am Iraila 16, 2018\nAzken egunetan, gure hiriko kaleetan, eztabaida sutsua sortu da Olarizuko gurutzearen inguruan. Mendiolako Kontsejuak, bertoko herritarren botoen ondorioz, Gasteizko Udalari gurutzea kentzeko baimena eskatu dio, ikur frankista dela argudiatuz. Alabaina, Udalak Mendiolako Kontsejuari ezezkoa eman dio eta herritarren borondatearen kontra agertu da, memoriaren legearen bidez eraisteko arrazoirik ez daudela adieraziz.\nNire ustez, Udalak oker jokatzen ari du Mendiolako Kontsejuko biztanleekin. Azken finean, araudia dioenez, Kontsejuek ahalmen propioa daukate interes bereziko obrak programatzeko eta aurrera eramateko. Begibistan dago, herritarrek, euren botoen bidez, gurutzea Olarizun mantentzearen kontra ezarri direla, eta nortasun juridikoa duten heinean, beraien borodatea errespatu beharko luke Gasteizko Udaletzeak.\nHorregatik, Udalak herritarren ahotsa kontutan har dezala espero dut, prozesu demokratiko baten bidez erabaki bait dute.\nLore -k dio:\n10:00 am Iraila 16, 2018\nSentitzen dut, baina niri gai hau nahiko aspergarria iruditzan zait.Berrogei bat urte ostean, badirudi oraindik ez dugula ahaztu egin nahi. Eztabaida mota horiekin, nire ustez, ahaztu ordez, Francoren oroipena indarrean ipintzen dezaten.\nNiri, gurutze horrek, inoiz ez dit kalte eragiten, batez ere, ez bainekiela ezta pertsonai harekin zer ikusirik zeukala,eta nik bezala jende anitz egongo dela.\nNiri, behintzat, kalte handiagoa eragiten didate eztadaida horiek norbaiten sinboloa izanari buruz, gurutzea baino.\nBeraz, egin dezatela nahi dutena, baina gogora dezatela Gasteizen arazo kezkagarrienak daudela.\neguzkilore bis -k dio:\n10:38 pm Iraila 16, 2018\nFrancoren hilobia Valle de los Caidostik kentzearekin erabat ados banago ere, hala ere ez nator bat Olarizuko Gurutzea kentzearekin.\nAlde batetik, ez dagoelako zerikusirik edozein ikur frankistarekin. Hori esatea da ez jakitea ezer Gasteizko historiaz, kontra ez egitea baizik. Nire kuadrillakoetako bat gurutzearen sortzaileetako baten iloba da, eta hori dela eta, kontua oso ondo ezagutzen dut .Horren ondorioz, badakit erakunde frankistek, behin gurutzea kokatuta, erabaki zutela plaka bat jartzea Franco omentzeko eta jakina, sortzaileen baimena barik.\nBestetik, non dagoen muga monumentoak kentzeko orduan? Bai Txinako harresia, bai Pirmaideak esklaboek egin zituztenez, behera bota beharko genituzke?, Agian, hurrengo urratsa izango litzateke haiekin bukatzea, haiek eraikitakoan morroi asko hil baitziren, ezta? Mesedez, ez ditzagun bazterrak nahas!\n10:50 pm Iraila 16, 2018\nNire aburuz, Olarizuko gurutzea mantendu behako genuke. Alde batetik, Gasteizko historiaren zatia delako. Beste aldetik, Olarizu mendira igotzeko ohitura duten mendizaleen esanetan, ikur polita delako.\nDena den, frankismoa jasan zutenei oroitzapen txarrekin lotutako ikurrak sentsatzio txarra eragin diela uler dezaket. Haatik, onartzen ez dudana sentimendu honengatik monumentuak eraitsi nahi izatea da. Munduan zehar, adibidez, monumento asko dira gizakiok giza eskubideak bete gabe eraiki dugunak, Egiptoko piramideak alegia. Hala ere, inori horrelako eraikin ederrak nahiz ikaragarriak desagerraraztea bururatzen zaio. Zergatik? Gure historia eta geratzen zaigun oroitarriak denboraren ikuspegiz ikusi behar ditugulako eta aldi berean, emozioetatik babestu. Bestela, bakoitzaren sentipenaren menpe egongo litzateke hirigintza. Horrez gain, istorian zehar gertatutako seinaleak mantentzeak akatsak ez errepikatzeko balio du.\n7:22 am Iraila 17, 2018\nOlarizuko ikur franquista kentzearen inguruko desadostasunek gaur egun kaleetan daude, baina batez ere , kontzejuen eta udalen funtzioez daude.\nBatetik, ikur frankistak mantendu nahi dituztenek daude gure kulturari dagokien esaten dutelako.\nBestetik,ikur hauek guztiak desagertuko dituzten nahi duen jendea dago, agian ahazteko, ala nola edo ala, justicia egin dezala.\nNire iritziz, ikur hauek nahiz eta denbora pilo bat gurekin bizi , eta ohituta gaude ikusteko, hau ez da arrazoirik hor jarraitzeko. Herritarrei iritzia eskatuko bazeniguten, kenduz buruz ala ez ikurrak, ez dut jakingo zein izango nintzatekeen nire erantzuna . Hala ere, argia daukat, ohitura ez da arrazoi nahikoa edozein gauza mantentzeko. ..\nLux -k dio:\n12:58 pm Iraila 17, 2018\n1950 an ekimen erlijioso bat ospatu zen Gasteizen, Santa Mision zuen izena. Ospakizunaren ondorioz eta ez ahazteko, hiritarrek eraikin bat sortzea erabaki zuten, Olarizuko gurutzea hain zuzen ere. Ez zegoen polikari lotuta. Hala ere, momentu hartan Arabako Gobernadore zibilak gurutzean plaka bat jarrarazi zuen. Plaka honetan gerra zibilaren hildako apaizen izenak irakur zitezke. Erlijio nagusiek eta beste autoritate batzuek gobernadoreari aurre egion zioten, baina, azkenean, gobernadoreak lortu zuen nahi zuena, eta gurutzearen oinarrian plaka jarri zuen.\nEguzkilore bis-arekin bat nator. Are gehiago, nire ustetan, plaka hori kentzearekin nahikoa izan beharko luke. Horrela ez legoke ikur frankismorik eta, bestetik, Gaizteitarrok ez genuke Olarizuko gurutzea galduko.\nOstadarra -k dio:\n7:43 pm Iraila 17, 2018\nAzkenaldian, egunero hitz egiten ari gara Francoari buruz. Baita Gasteizen ere.\nRamiro González Arabako ahaldun nagusiak igande honetan esan duendez Olarizu mendian dagoen gurutzea ezin da frankismoaren ikur moldura interpretatu.Gurutzea 1952an eraiki zuen. Badirudi, ikur erlijioso zela pentsatu hasieran, eta gero, frankismoaren aldez. Orain, Mendiolako kontzejuk gurutzea kentzea erabaki du baino, Gorka Urtaran alkateak gurutzea eraisteko aukera bastertu du, ordez, Udalak eta Arabako ahaldun gurutzeanmemoria historikorako gogoratuz plaka bat jarri nahi dute. Espero dut Udalak herritarren azotazo entzun dezala.\nIbiltariarekin ados nago, ohituta gaudelako ez da arrazoi nahikoa edozer gauza mantentzeko. Uste dut aitzakia dela ez nahazteko. Nire iritsiz, Gasteizen arazo garrantsitxuenak daude. Honekin guztiekin, arreta galtzeko modua da eta.\nEman erantzun bat MARIA-ri Utzi erantzuna


Potentzia handitu spray - Macho Man\nPotentzia handitu spray\nHobetzeko erections gizon mota guztiak erabili metodoak. Horrez gain, herri pilulak eta kapsulak gozatzen arrakasta handia spray. Droga bakoitzaren ditu bere konposizio berezia du, eta zenbait propietate. Ordena egiteko aukera eskubidea behar dugu, ulertzen osagai bakoitzaren eta ondoren bakarrik bazterketa contraindications bat erosi, bereziki, spray.\nNola erabili eta zein dira onurak spray\nOrdena efektua lortzeko, nahikoa da spray tanta bat gizonezko kide. Fondoak batzuk aplikatzen dira bakarrik gorputza zakila, saihestuz burua. Horrez gain, tanta batzuk behar uniformeki zabaldu arte erabat xurgatu eta beste batzuk, berriz gisa erabili ahal izango lubrikanta. Hori dela-eta, aplikatu aurretik spray behar duzu, arretaz aztertu eranskina. Eragina izan ohi agertzen minutu batzuk barru.\nNoiz erabiltzen kondoiak ziurtatu konposizioa droga esker, bere erabilera batera antisorgailuak.\nEdozein potentzia spray abantaila zenbaki bat du. Lehenengo eta behin, oso erraza da erabiltzeko. Hobetzeko erections batzuk besterik txorrota on spray eta uniformeki banatu tantak azalean zakila. Segundo batzuk hartzen ditu denbora, eta eragina agertzen da dagoeneko 8-14 minutu. Horrez gain, gehienak droga gizon atsegina zaporea eta usaina ekarriko sartu sexu-bizitza esperientzia berezi bat. Gainera, zenbait kasutan, beharra ekiditen sakon bat xurgatzea ahalbidetzen duen erabilera spray, ez bakarrik hobetu muntaketa, baina baita lubrikanta.\nBeste formulazio, noiz erabiliz, spray ez da debekatuta dago alkohola edan\nBaina onura nagusiak eratortzen ezaugarri produktuaren forma. Izan ere, tanta azala aplikatu zakila, nabarmen murrizten zerrenda contraindications. Osagai aktiboak dira berehala sartu xurgatu ehun zakila eta eragina dute. Hala ere, ez dute pasatzen urdaila, gibela edo giltzurrunak. Hau dela eta contraindications lotutako organo horiek, ezin izango da muga bat erabiltzea funts horiek hobetzeko muntaketa. Gainera, efektua ez da aldaketa sarrerarekin alkohola edo gantz elikagai.\nGauza bera gertatzen da bigarren mailako efektuak. Spray, ez dute eragin goragalea, zorabioak, presioa handituz. Hau erabiltzeko aukera ematen antzekoa esan nahi du, sexu luzatzeko eta hobetzeko muntaketa ia guztiak gizonak.\nBaina, oraindik ere, badira muga batzuk. Spray muntaketa egiteko ezin izango da erabili hurrengo egoeretan:\n• egoera jasan ondoren bihotzekoak;\n• polostnyje eragiketak azken 6 hilabeteetan;\n• psihonevrologicheskije desbiderapen;\n• lesioak zakila;\n• deformazio kide.\nBestela esanda, mugatua erabili edozein drogak zutitzearen disfuntzioa tratatzeko presentzia da Estatu debekua sexu arousal.\nErabili aurretik zerbait luzatzeko muntaketa eta hobetzeko nahia, garrantzitsua da baztertzeko larriak desbideratzeak, bisitatzen medikuak.


BUSTURIALDEKO GAZTE ENPRESAK SORTZEKO ETA SENDOTZEKO DIRULAGUNTZAK – Gaztedi Busturialdea\nBUSTURIALDEKO GAZTE ENPRESAK SORTZEKO ETA SENDOTZEKO DIRULAGUNTZAK\nLaguntzaren zenbatekoa: 2.500 euro\nEskaera egiteko epea: 2022/06/15 - 2022/07/15\nBusturialdeko gazteria zerbitzuak\n10:00etatik 14:00etara, astelehenetik barikura\nZuzkidura ekonomikoa: 21.080 euro\nAjangiz, Arratzu, Bermeo, Busturia, Elantxobe, Ereño, Errigoiti, Foru, Gautegiz Arteaga, Gernika-Lumo, Kortezubi, Mendata, Morga, Mundaka, Murueta, Muxika, Nabarniz eta Sukarrietako udalek eta Bizkaiko Foru Aldundiak lankidetza-hitzarmena sinatu dute. Xedea, lankidetzarako esparrua ezartzea da, «Gaztedi Busturialdea» proiektua garatzeko eta burutzeko, udalerri horietako gazteriaren arloko politika integrala ezarriz, sustatuz eta garatuz, gazteriaren arloko ‘Bizkaia Gazteak’ estrategiarekin bat etorriz.\nGaztedi Busturialdea proiektuak biltzen dituen herrietan erroldatutako gazteek enpresak sortu eta honeek sendotzeko dirulaguntzak ematea.\n2. ZUZKIDURA EKONOMIKOA\n3. LAGUNTZAREN ONURADUNAK\nGaztedi Busturialdea proiektua osatzen duten udalerrietan erroldatutako 35 urtetik beherako gazteak (Ajangiz, Arratzu, Bermeo, Busturia, Elantxobe, Ereño, Errigoiti, Foru, Gautegiz Arteaga, Gernika-Lumo, Kortezubi, Mendata, Morga, Mundaka, Murueta, Muxika, Nabarniz eta/edo Sukarrieta).\n4. LAGUNTZAREN ZENBATEKOA\n2.500,00 € (Baldin eta eskaera egin arte egindako inbertsioa 600 €-tik gorakoa bada).\nDirulaguntza hauek enpresak sortzeko eta sendotzeko beste laguntza batzuekin bateragarriak dira\nEkonomia Jardueren gaineko Zergan (EJZ) eta Langile Autonomoen Araubide Berezian (LAAB) edo baliokidean alta emanda egotea: 2021/01/01 – 2021/12/31, biak barne.\nBazkideetako batek, gutxienez, honako baldintza hauek bete beharko ditu:\nGaztedi Busturialdea proiektua osatzen duten udalerrietako batean erroldatuta egotea, gutxienez, EJZn alta eman aurreko urte jarraitu batean.\n36 urte bete barik izatea EJZn alta emandako datan.\nEJZn eta LAABn alta emateak etengabea izan behar du hasierako alta-datatik laguntzen ebazpen-datara arte.\nEkonomia Jardueren gaineko Zergan alta emateak eta Negozio Planak zuzeneko lotura izan behar dute.\n6. ESKABIDEAK: AURKEZTU BEHARREKO DOKUMENTAZIOA, EPEA ETA MODUA\nBalorazio-irizpideak (I. Eranskina)\nEskaera bat baino gehiagoren artean berdinketa egotekotan, Gaztedi Busturialdea proiektua osatzen duten udalerrien arteko banaketa bidezkoa izango dela bermatuko da.\nLangile Autonomoen Araubide Berezian (LAAB) edo baliokidean alta emanda egotearen ziurtagiria.\nEkonomia Jardueren gaineko Zergan (EJZ) alta emanda egotearen ziurtagiria.\nErakunde juridikoa denean, eraketa egiaztatzen duen agiria.\nOgasunarekin eta Gizarte Segurantzarekin egunean egotearen ziurtagiriak.\nLangileen kontratuak, halakorik balego.\nMinusbaliotasun-ziurtagiria, halakorik balego.\nZinpeko aitorpena (II. Eranskina).\nLan-eremuaren alokairu-kontratua edo salerosketaren dokumentazioa.\nLaguntza eskatzeko epea:\nEskaera egiteko epea: 2022/06/15etik 2022/07/15era.\nEbazteko epea: 3 hilabete eskabidea aurkezteko epea amaitzen denetik.


EH Bildu Amasa-Villabona - HERRI HONEK ERABAKIKO DU!!!\nHERRI HONEK ERABAKIKO DU!!!\nPasa den igandeko giza katea izugarria izan zen, 175.000 euskal herritarrok, herri honek bere etorkizuna libreki erabakitzeko eskubidea duela aldarrikatu genuen Donostia, Bilbo eta Gasteiz lotu zituen giza kate erraldoia osatuz. 175.000 pertsona!!! Ziur aski, Euskal Herriaren historian izan den mobilizaziorik jendetsuena. Igandeko giza kate arrakastatsuarekin, erabakitzeko eskubidearen aldarria berriro ere erdigune sozial eta politikoan kokatzea lortu du Gure Esku Dago herri mugimenduak eta parte hartu genuen milaka herritarrek.\nAmasa billabonatarrak Mendaron\nGure herriko ehunka pertsona elkartu ginen Mendaro herriaren sarreran kokatuta zegoen giza katearen 59. kilometroan. Goizeko 9:00etarako 4 autobus (horietako bat bi pisukoa) irten ziren Olaederra kiroldegitik eta asko izan ziren Mendarora beren autoetan joan ziren herritarrak ere. Aiztondoko herritarrekin batera denak Mendaroko plazan elkartu ginen eta pintxo batzuk jan eta eztarria bustitzeko tartea hartu ondoren, 59. kilometrora abiatu ginen. Kostata izan bazen ere, antolakuntzan lanean aritu ziren herritar bolondresen lanari esker, 59. kilometroa betetzea lortu genuen. Beraz, amasa billabonatarrok gure hondar aletxoa jarri genuen giza kate historiko honetan. Herrira bueltan jendea pozik eta harro zegoen.\nEH Bildutik ere gure zoriona eta harrostasuna agertu nahi dugu giza kateak arrakasta izugarria izan zuelako. Herritarren erantzun masiboari esker, erabakitzeko eskubidea berriro ere indar handiz kokatu da eztabaidaren erdigunean eta hori pozik egotekoa da. Gure Esku Dago-ren aspaldiko leloak sekula baino gaurkotasun handiagoa hartu du: Herri bat gara, erabakitzeko eskubidea dugu, herritarron garaia da!\nAiztondoko kilometroen irudiak Aiurri-ren eskutik: https://www.youtube.com/watch?time_continue=112&v=3riiTplE-SU


Mondragon Unibersidadeak, SD Eibarrek eta WATS Teamek akordio bat sinatu dabe - bizkaie.biz\nBizkaie! 2021-02-08 07:50 Kirola\nKirolean prestakuntzea eta enplegagarritasuna sustatzea da asmoa.\nMondragon Unibersidadeko Enpresagintza Fakultadeak, SD Eibar futbol-klubak eta WATS Teamek (erreferentziazko erakundea kirol-prestakuntza profesionalean eta kirol-arloko indarkeriaren prebentzinoan) akordio bat sinatu dabe kirol-arloko prestakuntzea, profesionalizazinoa eta enplegagarritasuna sustatzeko, unibersidade-programa biren bitartez: Kirol Enpresako Barrikuntza eta Kudeaketarako Masterra eta Kirol Barrikuntzan Graduondoa.\nHitzarmena Ipuruan sinatu da, klubaren estadioan eta bertan parte hartu dabe: Lander Belokik, Enpresagintza Fakultadeko dekanoak; Mikel Larrañagak, Eibar Kirol Alkartea Fundazinoko lehendakariordeak; Jon Ander Ulaziak, Eibar Kirol Alkarteko kontseilari ordezkariak; eta Alex Navarrok, WATS Teameko fundatzaileetako batek.\nHiru alderdien artean landutako ekimena kirol-arloko prestakuntzea areagotu beharretik abiatu da, unibersidade-programa bi horreen bidez. Programa horreetan, klubeko adituek parte hartuko dabe hainbat arlotan, enpresa-kudeaketan, komunikazino-estrategietan edo klubaren nazinoartekotze-ereduan. Gainera, hitzarmenak beka-programa bat dau klubeko kirolarientzat eta beren lan-jarduerea bertan jorratzen daben personentzat, baita praktiketako programa bat be, bi programa bi horreetako parte-hartzaileentzat.\nMondragon Unibersidadeak eta WATS Teamek programen zehaztasunak emon ditue:\nKirol Barrikuntzako Graduondoa 27 eta 50 urte bitarteko profesionalei dago bideratuta, kirol-sektorean kokatutako enpresetan barrikuntzak egin nahi dituenei edo kirol-arloko enpresa-proiektu bat martxan jarri eta lantzeko prest dagozanei. Prestakuntzearen eta laguntzearen bitartez, executive programeari esker, profesionalak aurrera egiteko kapaz izaten dira kirol-sektorean.\nProgrameak edizino bi izan ditu eta horreetan 25 personak parte hartu dabe; programearen hirugarren edizinoa martian abiarazoko da.\nIzena emoteko epea zabalik\nKirol Enpresako Barrikuntza eta Kudeaketarako Masterra kirola gogoko daben eta orain gitxi graduautako 22 eta 27 urte bitarteko gazteei dago bideratuta, kirol-sektorean lan egiteko gaitu eta kirol-arloko beren enpresa-proiektua modu praktikoan osotu gura dabenei. Gaur egun, programearen lehen edizinoa martxan dago eta dagoeneko edegita dago bigarren edizinoan izena emoteko prozesua.\nLankidetza hori lehen abiapuntua da, hiruen artean, ondoko helburuak lortzeko: kirolaren balioak sustatzea, kirol-sektorearen profesionalizazinoan eta prestakuntzan sakontzea, kirol-indarkeriaren kontra kontzientzietea eta etorkizunean baterako ekintzak lantzea.\nPrograma bietako irakasleen artean, eliteko kirolaren munduko hainbat arpegi ezagun dagoz WATS Taldeagaz lotuta: Vicente del Bosque (hautatzaile nazional ohia), Julen Guerrero (Sub17ko hautatzaile nazionala eta Athletic Klubeko jokalari ohia), Xabi Prieto (Realeko jokalari ohia), Patricia Ramírez (kirol-arloko psikologoa, idazlea eta hizlaria), Jero García (boxeatzaile profesional ohia eta Hermano Mayor telebista-saioko aurkezlea) eta beste hamabost profesional nabarmen, besteak beste, enpresa-kudeaketearen, ekintzailetzearen, negozio-garapenaren, marketinaren edo komunikazinoaren arlokoak.


Zein dira Unibertsitatearen hari gabeko sareak jasaten dituen estandarrak?\nWireless eremu guztietan onartuko diren estandarrak hauek dira: 802.11b (2,4GHz frekuentzia-bandan eta 11Mbp-eko abiaduran) eta 802.11g (2,4GHz frekuentzia-bandan eta 54Mbp-eko abiaduran).\nHorretaz gainera, erabiltzaile gehiago egongo direla uste dugun eremuetan (guztientzako aretoetan, biltzar-aretoetan eta abarretan) 802.11a onartuko da (5GHzfrekuentzia-bandan eta 54Mbp-eko abiaduran).\nZein sistema eragileren bidez sar naiteke?\nSistema eragileak onartzen badu hari gabe sartzeko hardwarea, ez da konexio arazorik izan behar sarean modu irekian sartzeko. Sartzeko modua murriztua bada, beharrezkoa da hari gabeko gailuaren kontrolatzaileak WPA edo WPA2 jasatea, bai eta PEAP-GTC de 802.1x modua ere. Hala ere, egiaztatu da Windows 2000, Windows XP, Linux eta MacOS bateragarriak direla bi sarbide moduetarako.\nNola lortuko ditut nire erabiltzaile izena eta pasahitza sarean sartzeko?\nBai Irakasle eta Ikertzaileek, bai Administrazio eta Zerbitzuetako Langileek badute modua erabiltzaile izena ikusteko eta pasahitza aldatzeko TPS izenekoetan (unibertsitateko kutxazainetan), eta horretarako Unibertsitate Txartela behar dute.\nEra berean, ikasleek ere, Unibertsitate Txartela izanda, ikus ditzakete erabiltzaile izena eta pasahitza NORBERAREN DATUAK atalean, Campuseko edozein TPS kutxazainetan.


Donostiatruk Grosen lehen aldiz\nDonostiatruk bigarren eskuko azoka azaroaren 7an, larunbatean, egingo da lehen aldiz Grosen\nDatorren larunbatean, azaroaren 7an, Donostiatruk bigarren eskuko merkatu historikoa, Groseko Katalunia Plazan\negingo da, 10:00etatik 14:00etara.\nDonostiatruk produktuei, hondakin bihurtu baino lehen, beste erabilera bat eman nahi dien merkatua da, Udaleko\nOsasun eta Ingurumen Zuzendaritzak antolatua.\nGainera, jada erabiltzen ez ditugun etxeko artikuluei onura ekonomikoa ateratzeko aukera ematen die, baita\nmodu eskuragarrian lortzeko ere. Arropa, jostailuak, liburuak, eta abar, saltzen dituzten postuak aurkitu ahal izango dira.\nEgia auzoko Km0 jatetxe begano begetarianoan bi lagunentzako bazkaria edo afaria zozkatuko da erosketaren bat egingo dutenen artean.\nOsasun-krisiak prebentzio-neurri batzuk hartzea eskatzen du: postu kopurua mugatuko da; produktuak manipulatzea saihestuko da; baita arropak probatzea ere, etab. Era berean, kontuan hartu beharko da erakutsiko diren produktuak erabilita daudela, hori dela eta, erosi ondoren desinfektatu, edo berrogeialdian mantendu beharko dira erabili aurretik.\nDonostiatruk egutegia 2020ko udazkenerako\nAmarako Easo Plazan ez ezik, azoka Altza, Gros, Intxaurrondo eta Antiguon ere egingo da. Guztiak larunbat goizetan egingo dira ohiko ordutegian, 10:00etatik 14:00etara.\nUrriak 24 – Harria Parkeko Paseoa (Altza)\nAzaroak 7 – Katalunia Plaza (Gros)\nAzaroak 14 – Sagastieder Plaza (Intxaurrondo)\nAzaroak 21 – Easo Plaza (Amara)\nAbenduak 5 – Julio Caro Baroja Plaza (Antiguo)\nAbenduak 19 – Easo Plaza (Amara) Elkarteen Elkartasun Azoka\n• Azokan salmenta postua jarri nahi baduzu aurrez izena eman beharko duzu. Epea zabalik egongo da astebete lehenagora arte. Izena emandako guztien artean zozketa egiten da. Merkatua egingo den asteko asteazkenean pertsona guztiei jakinaraziko zaie emaitza. Parte-hartze arauak ikusi.\nDonostiatruk-ek norbanakoen artean bigarren eskuko objektuen erosketa/salmenta errazteko bertsioa du sarean. Beraz, nahiago baduzu bertan iragarkia jarri eta objektuak sal ditzakezu. Bestalde, behar ez dituzun objektuak oparitu egin nahi badituzu honako web orri hau erabil dezakezu: nolotiro.org\nBestela, horiek bildu eta berrerabiliko dituen elkarte bati dei egin diezaiokezu: emaus, cáritas…\nObjektuak berriro erabiliz euren balio-bizitza luzatu egiten da. Horrela, hondakin kopurua, produktuen ekoizpenak ingurumenean dituen eragin kaltegarriak, eta baliabideen kontsumoa gutxitu egiten dira. Era berean, berotegi-efektuko gasen isurketa ere murriztu egiten da. Gas horiek Lurraren berotzeari laguntzen diote, aldaketa klimatikoa indartuz. Zalantzak edo informazioa galdetzeko, mezua bidali posta elektroniko honetara: [email protected]


AFA-DFA - Foru Aldundiak beste 60 plaza eta bi zentro jarriko ditu abian, Araban gizarte zerbitzuen eskaria betetzeko\nCurrent: Foru Aldundiak beste 60 plaza eta bi zentro jarriko ditu abian, Araban gizarte zerbitzuen eskaria betetzeko\nForu Aldundiak beste 60 plaza eta bi zentro jarriko ditu abian, Araban gizarte zerbitzuen eskaria betetzeko\n2019ko aurrekontu proiektuan, gizarte gaien arloan, nabarmentzekoa da Gasteizen gizartean baztertuta dauden pertsonentzako eguneko zentro bat eta Aiaraldean buruko gaixotasunen bat dutenentzako egoitza baliabide bat abian jarriko direla\nMendekotasunak dituztenentzako prestazio ekonomikoetako gastua gehituko da, eta hobekuntzak egingo dira honako hauen arretan: zaintzaileak, babesik gabe dauden adingabeak eta genero indarkeriaren biktima diren emakumeak; 20.000 biztanletik beherako udalerrien finantzaketa ere hobetuko da\nGasteiz, 2018ko azaroaren 20a. Arabako Foru Aldundiaren Gizarte Zerbitzuen Sailak beste 60 plaza eta bi zentro sortu berri jarriko ditu abian, lurraldean gizarte zerbitzuen erabiltzaile diren zenbait kolektiboren arretarako. Zehazki, Marian Olabarrieta Gizarte Zerbitzuen Saileko foru diputatuak gaur goizean Arabako Batzar Nagusietan gizarte gaien arloko aurrekontu proiektuaren aurkezpenean aurreratu duenez, gizartean baztertuta dauden pertsonentzako 39 plaza jarriko dira erabilgarri eta eguneko zentro bat irekiko da Gasteizen, beste 11 plaza jarriko dira abian buruko gaixotasunen bat duten pertsonentzat eta egoitza zentro bat Aiarako Kuadrillan, eta 10 plaza itundu gaituko dira adinekoentzat.\nArabako Foru Aldundiak gizarte gastuaren alde egiten duen apustuari esker, hain zuzen, aurrekontu osoaren % 48 inguru baita, Gizarte Ongizaterako Foru Erakundeak (GOFE) datorren urtean 7,4 milioi euro gehiago izango ditu, hau da, % 4,1 gehiago. Beraz, gizarte zerbitzuen aurrekontua 212,3 milioi eurora helduko da.


Pribatizatu ez dela gutxi (eus/cast) – Hala Bedi\nHala Bedi > Iritziak > erredakzioa > Pribatizatu ez dela gutxi (eus/cast)\nPribatizatu ez dela gutxi (eus/cast)\nEAEko hezkuntza-sistemari eragiten dion pribatizazioaren hazkundea eztabaidagai izaten ari da hainbat foro eta komunikabidetan. Kasu gehienetan, eztabaida horiek iritzia ematen duen bakoitzaren ikuspegi ideologikotik garatzen dira, baina ez zaie erreparatzen sistemaren pribatizazioa edo pribilegioei diru publikoarekin eustea errazten duten mekanismoei. Titulartasun pribatuko zentro jakin batzuen eta EAJren arteko klientelismo-politikak oso nabarmenak dira. Sumingarria da, harrigarria ez bada ere, EAJren gobernukide den PSEren pasibotasuna gai honetan. Diru publikoarekin titulartasun pribatuko zenbait ekimen finantzatzeko orduan egiten ari diren irregulartasun eta arbitrariotasunek hankaz gora jarri dute gure hezkuntza-sistemaren funtzioa, gizarte-kohesiorako oinarrizko elementu gisa. Ez da hori gure hezkuntza-sisteman eskola segregaziorako arrazoi bakarra, baina bai nagusienetako bat. Benetako adibideekin azaltzen saiatuko gara.\nAdministrazioak ikastetxe pribatu bakoitzerako hezkuntza-itunen plangintza bat ezartzen du sei urterako, eta ikastetxe bakoitzak zenbat gela izango dituen zehazten du. Kasu askotan, hasierako plangintza gainditu egiten da sei urteko ziklo honetan zehar, nahiz eta inguruko ikastetxe eta institutu publikoetan eskari-igoera horri erantzuteko eskaintza nahikoa egon. Erabaki politiko batzuk modu arbitrarioan hartzen dira (Munabe Ikastetxearen kasuan bezala) eta beste batzuetan modu irregularrean, Tolosako Laskorain Ikastolaren kasuan bezala. Kasu honetan, Gipuzkoako hezkuntza-ordezkaritzak berak txosten bat egin zuen, eta bertan uste zuen ez zela beharrezkoa Laskorainentzat batxilergoan zeuden ikasgelen kopurua handitzea: “Gaur egun planifikatutako lau taldeak nahikoak direla ulertzen da, eta, beraz, ez da bidezkoa plangintza aldatzea”. Gainera, itunpeko ikastola pribatu horrek ez zuen administrazio-baimenik eskatutako batxilergo-gelen kopuru hori planifikatzeko. Baina EAJ iritsi zen eta Lakuako ikastetxeetako zuzendaritzatik martxoaren 8an baimena eman zuen aurretik baimendu gabeko gela hori itundu ahal izateko, gaur egun indarrean dagoen lege-esparrutik kanpo jarduten duen gela. Ondorioz, Tolosak, ikastetxe publiko eta itunduak batuta, 307 ikaslerentzako 430 plaza izatera igaro da, eskola publikoarentzat alferrikako soberakin zitala sortzen duena. Praktika hori ohikoa da eta EAEn zehar hedatuta dago.\nBeste adibide argi bat haur hezkuntzako lehen zikloan gertatzen ari dena da. Oionen, adibidez, bi urte arteko haurrentzako 55 plaza eskaintzen dituen Haurreskola publiko bat dago. Gaur egun, 15 haur daude matrikulatuta. Baina, aldi berean, eta 100 metrora, Hezkuntza Sailak urtero 70 mila euro inguru eman dizkie itunpeko ikastetxe pribatuko haur-hezkuntzako lehen zikloko gela pribatuei azken urteotan. Gainera, gela pribatuetan matrikulatutako haurrei ikastetxean bertan eskola ibilbidea egitea bermatzen zaie, eta haur-eskola publikoetan matrikulatutako haurrek, berriz, Hezkuntza Sailak berak ezarritako onarpen-prozesuan parte hartu behar dute. Hori bera gertatzen da EAEko auzo eta udalerri guztietan.\nAskoz gehiago dira EAJk eta PSEk ikastetxe itundu jakin batzuen aldeko hautua egiten duten familien seme-alabak abiapuntu hobean jartzeko ezartzen dituzten mekanismoak. Zentzu horretan, lotsagarriak dira diru publikoarekin finantzatutako pribilegio-egoera horiek ikusezin bihurtzeko ahaleginak. Bitxia bada ere, gai horiek eta beste asko alfonbrapean sartzeko asmoa ez dator gobernuaren eskutik bakarrik. Beste eragile batzuek, horietako asko aurrerakoiak, nahiago dute beste alde batera begiratu, publikoaren eta pribatuaren arteko dikotomia gainditzeko beharra argudiatuz.\nNolanahi ere, ebidentziak erakusten duena da EAJren eta PSEren hezkuntza-politikak, familia jakin batzuentzat “ikastetxea aukeratzeko askatasuna” bermatzean oinarritzen denak, gizarte-bereizketa indartzea dakarrela; eta, beharrik gabe, hezkuntza-gastua handitzea. Zerbitzuen bikoiztasunak eta gehiegizko eskaintzak eskola-bereizketa eta gizarte-kohesio txikiagoa dakarte. Horregatik guztiagatik, STEILASetik exijitzen dugu hezkuntza-zerbitzuaren pribatizazioa bultzatzen duten hezkuntza-politika neoliberalak, arbitrariotasunak eta irregulartasunak desagerraraztea, sare publikoan gehiago inbertitzea, berau lehenestea eta hezkuntza-sistemaren erdigunean jartzea, benetan unibertsala eta justizia sozialaren ikuspegitik kohesionatzailea den sare bakarra, hain zuzen ere.\n← Euneiz: jokaldi borobila\nHeridas viejas, nuevas soluciones →


Anbulatorio inguruko irisgarritasun lanak direla eta San Juan kaletik Bidebarrietara doan errepidea 3 hilabetez itxita egongo da osasun zentroaren ondoko errotonda parean. — Oñatiko udala\nAnbulatorio inguruko irisgarritasun lanak direla eta San Juan kaletik Bidebarrietara doan errepidea 3 hilabetez itxita egongo da osasun zentroaren ondoko errotonda parean.\nLanek irauten duten bitartean, Otxuena etxeko eta San Juan kale 9 eta 13 zenbakidun etxeetako garajeetara ezin izango da sartu. Hori jakinaraziz, aipatu garaje ataritan oharrak jarri ziren asteburuan. Bai erabili ezinik geratuk diren garaje atarietan eta baita Bidebarrieta eta Zubibarri kale inguruko bebarruetan ere. Lanek, bertako auzotarrei ere eragingo baitiete.\nSan Juan Kaletik Bidebarrietara doan errepidea hiru hilabetez egongo da moztuta, horrek esanahi du, saihesbidera irteteko edo bertatik Bidebarrieta eta Kiroldegi ingurura joateko Arantzazuko ama kaleko sarrera irteerak erabili beharko direla hala beharrez.\nHilabeteko epean oraindik, kiroldegia eta ikastola aurrealdeko aparkalekuak erabilgarri egongo dira baina, hilabete barru, lanak inguru horretara zabalduko dira eta errepidea, Zubikoa ondoko errotonda parean itxiko da.\nOsasun Zentroaren inguruko urbanizazioa irisgarritasun baldintzetara egokitzeko lanek eraginda, ikastolako autobusa kiroldegi ondoko errotonda horretan geratuko da haurrak hartu eta uzteko.\nGogoratu, lanok bi fasetan egingo dira: Lehenean, anbulatorio aurrealdetik kiroldegiko eraikin berrira arteko tartean lan egin da eta bigarren fasean, berriz, lanak, Bidaurretako errotonda pareraino luzatuko dira.\nGaur bertan hasi den obraren interbentzio nagusia, anbulatorio aurrealdean egingo da. Ingurua, oztoporik gabeko plataforma bakar bihurtuko da eta espaloiak eta galtzada maila berean jarriko dira, kiroldegi aurrealdean dagoen gorri koloreko asfalto guneari jarraipena emanez. Anbulantziak geratzeko gune bat ere markatuko da osasun zentroaren aurrealdean.


Fundación LURGAIA Fundazioa: abenduak 1 🌳 Landaketa jardunaldi berria\nDenak emanda jarraitzen dugu landaketekin! Aurten, erronka handia jarri dugu: Undabason 20.000 zuhaitz eta zuhaizka landatu. Lortuko dugu ala ez? Zer uste duzu zuk! Gu ziur gaude.\nZuen laguntzarekin, erraza!\nLarunbatean, abenduaren 1an, zuhaitz eta zuhaixken landaketa jardunaldi berri bat antolatuko dugu. Beti bezala, 09:30etan, Ibarruriko elizaren aparkalekuan ikusiko dugu elkar (ikusi kokapena HEMEN) eta handik, landaketa eremuetara abiatuko gara.\nEguerdian, beti bezala, gure hamaiketakoa izango dugu eta geroago landatzen jarraitu ala ez erabakiko dugu, eguraldiaren eta gure gogoen arabera.\nLURGAIA Fundazioak materialak eramango ditu (eskularruak eta tresnak). Zuek bakarrik eraman behar duzue zuen kantinplora urarekin eta hamaiketakorako ordura arte heltzeko behar duzuena. Eguraldiaren iragarpena kontsultatu ezazue euri-arropa eta oinetako egokiak ekartzeko.\nGogoratu ere, gure jardunaldiek ere, gure kotxeekin, eragina dutela ingurugiroan. Horregatik, aurten, ibilgailuen erabilera murrizteko asmoa dugu, ahal den neurrian partekatzen eta, jakina, zuhaitz gehiago landatzen denboraldiaren amaieran, konpentsatzeko. Informatuko dizuegu.\nIzen-ematea info@lurgaia.org-era idatziz ere beharrezkoa da eta, AZAROAREN 29a, OSTEGUNA, BAINO LEHEN. E-mail horretan adierazi behar da: joango zareten guztion izena eta adina, nondik zatozen, ea garraiobidea duzun ala ez eta partekatu nahi ba duzu zenbat leku dagoen libre. Horrela, ahalik eta kotxe gutxien erabiliko dugu. Zuen lankidetza behar dugu gure aztarna murrizteko.\nJardunaldi hau Eusko Jaurlaritzaren Ingurumen eta Lurralde Politikako sailak ingurumenaren arloko boluntariotzako proiektuak gauzatzen dituzten irabazi-asmorik gabeko erakundeentzako diru-laguntzen deialdiaren baitan diruz lagundutakoa da.